Кичкинтойлар ҳақидаги қизиқарли фактлар » Шерлар, туш табири, Афоризмлар, Маноли сузлар 2021 - Vatanda.CoM\nVatanda.Com » Кизикарли маълумотлар » Кичкинтойлар ҳақидаги қизиқарли фактлар\nБолалар ҳаётимизни айтиб бўлмайдиган даражада завқ-у шавққа тўлдиришади. Уларсиз ҳаётни тассавур қилиб бўлмайди. Биргина табассуми билан ҳаётимизни нурга тўлдиришга қодир ушбу миттивойлар ҳақидаги қизиқарли маълумотларни сизга тақдим этиш истагидамиз. Марҳамат улар билан танишинг!\n1.Европа мамлакатларида ота-оналарнинг ўртача ёши 29 ёшни ташкил этади.\n2. Энг ёш ота-оналар атиги 8 ва 9 ёшда эдилар.\n3. Сўнгги йилларда болалар учун одатий бўлмаган исмлар бериш урфга айланди.\n4. Кўпинча АҚШ ва Европалик ота-оналар ўз фарзандларига севимли кумирлари ёки бўлмаса машхур брендлари шарафига исм қўядилар\n5. Сайёрамизнинг ҳар бир инсон учун ўртача ҳисобда 30 та лего конструктор элементлари тўгри келади.\n6. Марокашлик Султон Исмоил дунёдаги энг серфарзанд ота саналади.\n7. Янги туғилган чақалоқ кўк рангни кўрмайди.\n8. Тўрт ёшли болалар кунига ўртача 900 тадан кўпроқ савол беришади.\n9. Нигерияда энг кўп эгизаклар туғилади.\n10.Йигирма уч ёшли руминиялик аёл дунёдаги энг ёш бувисидир.\n11. Энг ноодатий болалар исмларининг тўпламлари мавжуд.\n12. Дунёдаги энг ақлли болалардан бири деб Мисрнинг ўн бир ёшли фуқароси тан олинган.\n13. Янги туғилган чақалоқнинг қўллари бир ойлик чақалоқнинг қўлларига қараганда анча кучли бўлади.\n14. Уйда туғилиш ҳолати Данияда жуда машҳур.\n15. Дунёнинг кўплаб мамлакатларида "она" ва "ота" сўзлари жуда ўхшаш.\n16. 1 июн - Болалар куни.\n17. Сейшел оролларида болаларни ҳимоя қилиш байрами бир ой давом этади.\n18. Руминияда болалар боғчалари айниқса болаларнинг хавфсизлиги ҳақида қайғуришади.\n19. Германиялик болалар дунёдаги энг технологик ривожланган болалардир.\n20. Сешанба - болалар энг кўп туғиладиган кун.\n21. 18-асрда яшаган рус деҳқон аёли, жами 69 та фарзанд кўрган ҳақиқий рекордчи ҳисобланади.\n22. Европада юмшоқ ўйинчоқларга нисбатан жуда қаттиқ талаблар қўлланилади.\n23. Мактаблардан бирида ўқитувчи болаларга Санта Клаус йўқлигини айтгани сабабли ишдан бўшатилган.\n24. Ер юзидаги энг ақлли бола – Ганеша саналади.\n25. Кўп вақтини компютер қаршисида ўтказган болалар математика каби мавзуларни яхшироқ ўрганишган.\n26. Тўрт ёшга тўлган болалар 12000 га яқин сўзларни гапиришлари мумкин.\n27. Юлий Сезар битта тиши билан туғилган.\n28. Болалар туя пойгаси араб мамлакатларида жудамашҳурдир.\n29. 1955 йилда Италияда энг катта чақалоқ туғилди.\n30. Германия дунёда туғилиш даражаси бўйича энг паст кўрсаткичга эга.\n31. Японияда болалар ёмон сўзлардан фойдаланишмайди.\n32. Болалар телевизор томоша қилганида танадаги оғриқни унутадилар.\n33. Янги туғилган чақалоқ скелетида 270 га яқин суяк мавжуд.\n34. Кўпинча компютер қаршисида ўтирадиган болалар ўқиш ва ёзишни тезроқ ўрганадилар.\n35. Японияда ота-оналар болаларни тарбиялашда жуда эҳтиёткор бўлишади.\n36. 1987 йилда Америкада етти миллион бола расман йўқолган.\n37. Хитойда биттадан ортиқ фарзандли бўлиш тақиқланади.\n38. Янги туғилган чақалоқ қизил ва яшилни ажрата олади.\n39. Энг катта фотосуратлар кўргазмаси болаларнинг табассумидан иборат эди.\n40. Янги туғилган чақалоқлар оғиз орқали нафас олишади.\n41. Болалар сузиш рефлекслари билан туғилади.\n42. Янги туғилган чақалоқнинг юраги тез уради.\n43. Янги туғилган болаларда кўриш қобилияти ёмон бўлади.\n44. Янги туғилган болалар қандай йиғлашни билишмайди.\n45. Кўпинча болалар кўк ёки кулранг кўзлар билан туғилади.\n46. Янги туғилган чақалоқ жуда кичик ошқозонга эга. Унинг ҳажми атиги 30 мл ни ташкил қилади.\n47. Болалар бир вақтнинг ўзида беш нарсани қилишлари мумкин.\n48. Ота-оналар мажлиси Японияда мавжуд эмас.\n49. Болани футбол ўйнашдан маҳрум қилиш Бразилияда энг машҳур жазо усулидир.\n50. Белгиялик болалар учун мактаб уч ёшдан бошланади.


Мавзу бўйича янгиликлар: санкциялар\nРоссия ТИВ АҚШни олов билан ўйнашаётганидан огоҳлантирди\nРоссия ТИВ АҚШнинг Москвага қарши янги санкцияларига муносабат билдириб, уни “олов билан ўйнамасликка” чақирди.\nЕвропага Россияни тўхтатиб туриш мажбуриятидан халос бўлишига имкон беришмаяпти\nЕИ яна Россияга қарши янги санкциялар қўлламоқда. АҚШда эса нафақат Навальний, Америка идора ва компанияларига қарши уюштирилган хакерлик ҳужуми учун “санкция ва бошқа чоралар” тўпламини тайёрлаш якунланмоқда.\nҚимматга тушди: Европа Россия туфайли миллиардлар йўқотди\nЕвропа Иттифоқи 2014 йил ёзида Украинадаги можаро сабаб Россияга қарши иқтисодий санкция киритган. Россия эса муносиб жавоб қайтарди. Санкция урушида ким кўпроқ жабр кўрмоқда?\nРоссия Алексей Навалний билан юз берган воқеа сабабли Европа Иттифоқига қарши жавоб санкцияларини қўллади.\nРоссия президенти матбуот котиби Дмитрий Песковнинг сўзларига кўра, Россия санкцияларга ўз манфаатларига мувофиқ равишда жавоб қайтаради.\nТрамп Россияга қарши санкциялар қандай шартлар билан бекор қилинишини айтди\nТрамп Обама томонидан киберҳужумлар сабабли Россияга киритилган декабрдаги санкциялар агар Москва террорчиликка қарши кураш ва бошқа масалаларни ҳал қилишда ёрдам берса, бекор қилиниши мумкинлигини айтди\nРоссия АҚШ санкцияларига қарши илк жавоб чораларини эълон қилди\nКуни кеча АҚШ Россияга қарши янги санкцияларни киритиб, Россиянинг 35 нафар дипломатига Қўшма Штатларни тарк этиш шартини қўйган эди. Россия Американинг ушба хатти-ҳаракатларига жавобан илк жавоб чораларини эълон қилди\nОбама эшикларни қарсиллатиб ёпди: АҚШ Россия дипломатларини чиқариб юбормоқда\nПайшанба куни АҚШ ҳукумати Россиянинг қатор фуқаролари ва компанияларига қарши санкциялар киритилганини эълон қилди. Расмий Вашингтон уларни Америка сиёсий институтларига нисбатан киберҳужумлар уюштирганликда айбламоқда


O‘zLiDePдан кўрсатилган номзодлар сайловчилар билан учрашди | O'zLiDeP\nO‘zLiDePдан кўрсатилган номзодлар сайловчилар билан учрашди\nОлий Мажлис Қонунчилик палатаси депутатлигига Ўзбекистон Либерал-демократик партиясидан номзод Абдулла Асланов Самарқанд вилояти сайловчилари билан учрашди.\nТадбир давомида номзод ўзининг сайловолди дастури юзасидан маъруза қилди.\n“Ўзбекистон ўз тараққиётининг янги – миллий юксалиш, халқимизнинг ҳаёт даражаси ва турмуш сифатини ҳар томонлама юқори босқичга кўтариш учун дадил қадам қўймоқда. Барча соҳаларни модернизациялаш, инсон ҳуқуқ ва эркинликлари, қонун устуворлигини таъминлаш асосида Ўзбекистоннинг янги, демократик қиёфаси яратилмоқда. Бугунги кун депутати жамиятдаги муаммоларини ҳал этишда, фаровон ҳаёт қуришда хокимият ва халқ ўртасидаги хақиқий кўприк вазифасини ўташи керак”, – дейди А.Асланов.\nШу куни 58-Оқдарё сайлов округидан депутатликка кўрсатилган номзод Эркин Салихов ҳам ҳудуддаги 32,35-умумтаълим мактабларида сайловчилар билан учрашди.\nНомзод ўз сўзида O‘zLiDeP тадбиркорлар ва ишбилармонларнинг фаолиятини ҳамиша қўллаб-қувватлаб келгани, партиянинг 2020-2025 йилга мўлжалланган Сайловолди платформасида ҳам соҳани янада ривожлантиришга алоҳида урғу берилганини таъкидлади.\n“O‘zLiDeP сайловолди платформаси учун “Мақсадимиз ойдин ва унга эришишнинг аниқ йўлларини биламиз”, “Халқ бой бўлса, давлат ҳам бой ва қудратли бўлади” деган эзгу сўзларни шиор қилиб танлагани бежиз эмас. Чунки бизнинг мақсадимиз, юртимизни дунёнинг ривожланган давлатлар қаторида кўриш, халқимизнинг ҳаётини фаровон қилишдан иборат”, – деди Э.Салихов.


Иш стажини ва якка тартибдаги тадбиркорнинг суғурта бадаллари тўланишини ҳисобга олиш соддалаштирилди | NORMA.UZ\nБу Вазирлар Маҳкамасининг 22.05.2018 йилдаги «Ўзбекистон Республикаси Ҳукуматининг айрим қарорларига ўзгартириш ва қўшимчалар киритиш, шунингдек, баъзиларини ўз кучини йўқотган деб ҳисоблаш тўғрисида»ги 384-сон қарорида назарда тутилган.\nҲужжат билан пенсия бўлими ҳар бир якка тартибдаги тадбиркор (бундан кейин – ЯТТ) учун алоҳида юритиладиган Пенсия жамғармасига суғурта бадаллари тўланишини ҳисобга олишнинг шахсий карточкаси бекор қилинмоқда. Эслатиб ўтамиз, карточка пенсия бўлимида доимий равишда сақланар, унга суғурта бадаллари суммалари ва улар қайси давр учун тўланганлиги тўғрисидаги ёзувлар қайд этилар эди.\nЭнди пенсия бўлими томонидан ЯТТга (шунингдек чет элда ёлланган ҳолда ишловчи шахсларга, деҳқон хўжалиги аъзоларига ва оилавий тадбиркорлик субъекти оила аъзоларига) фақат Суғурта бадаллари тўланишини ҳисобга олиш дафтарчаси очилади. У ЯТТда сақланади ва, банк квитанциялари ва тўлов ҳужжатларининг асл нусхалари билан бир қаторда, бадаллар тўланганлиги далилини тасдиқловчи асосий ҳужжат ҳисобланади.\nШунингдек, энди ЯТТ учун тадбиркорлик фаолияти асосий фаолият деб ҳисобланса, меҳнат дафтарчаси пенсия бўлимида эмас, балки унинг ўзида сақланади. Яшаш жойидаги пенсия бўлими ЯТТ фаолияти тўғрисидаги тегишли ёзувларни меҳнат дафтарчасига қайд этади, холос. Бу чет элда ёлланган ҳолда ишловчи шахсларга, деҳқон хўжалиги аъзоларига ва оилавий тадбиркорлик субъекти оила аъзоларига ҳам тааллуқли.\nДеҳқон хўжалигидаги меҳнати ёки якка тартибдаги тадбиркорлик фаолияти фуқаро учун қўшимча ҳисобланса, унинг меҳнат дафтарчаси асосий иш жойида юритилади. Бу ҳолда рўйхатдан ўтган жойидаги пенсия бўлими томонидан унинг хоҳишига кўра меҳнат дафтарчасига тадбиркор сифатидаги фаолият даври тўғрисидаги ёзув киритилиши мумкин.


Элбоши Ёшлар йилини эълон қилди. Туркистон вилоятининг ёшлари бевосита эфирдан ушбу тадбирни томоша қилишди.\nУлар йил давомида йўлга қўйиладиган янги лойиҳаларни жадал амалга оширишга тайёр. Бугун Туркистон вилоятида 501 мингдан зиёд ёшлар бор. Шу жумладан, шаҳар ёшлари – 86 416 (17,3 %), қишлоқ ёшлари – 414 953 (82, 7 %) нафар. Ҳудудимизда 57 672 нафар талаба 2та олий ўқув юрти ва 66та ўрта махсус таълим муассасасида таҳсил олмоқда. Ўқув юртларида ҳаммаси бўлиб 45та ётоқхонага 8553 талаба жойлаштирилган. Бу ҳамма талабаларнинг 15 фоизини ташкил этади.\n“Яшил эл” дастури бўйича йил сайин ёшлардан 1275 нафари ишга жалб қилинмоқда. “Диплом билан қишлоққа” лойиҳаси доирасида 913 ёш мутахассис ишга жойлашиб, 314 мутахассис бошпанали бўлди.\nЭлбоши Фармонига мувофиқ ёшларни ижтимоий қўллаб-қувватлаш мақсадида бу йил туман ва шаҳарлардаги 500дан кўпроқ ишсиз фуқароларни Туркистон шаҳрида олиб борилаётган қурилиш ишларига тортиш учун “Туркистон ёшлар қурилиш отряди” тузилиб, пудратчи компаниялар билан музокаралар юритилмоқда.\nДавлат раҳбарининг топшириғига кўра минтақада “Ёш сарбоз” ёшлар ҳарбий-ватанпарварлик ҳаракати йўлга қўйилди.\nАйтиш жоизки, Ёшлар йили муносабати билан 2019 йил март ойидан йил сўнггигача “Туман ёшларининг Туркистонга туҳфаси” ҳафталиклари уюштирилиб, 1000дан зиёд маданий-спорт тадбирлари ўтказилади.\nШу билан бирга, бу йил “Туркий ёшлар конгресси” ҳамда “Ўрта Осиё ёшлари форуми” халқаро тадбирларини ўтказиш режаланмоқда.\nТуркистон вилояти ҳокимининг матбуот хизмати., 2019-01-23, 19:39 202


Мексикадаги Ой пирамидаси остида «нариги дунё»га йўл топилди - Zamin.uz\n00:43 / 21.11.2018\nМексикалик археологлар Теотиуакандаги Ой пирамидаси остида ерости туннелини топди. У дафн маросимлари учун фойдаланилган бўлиши мумкин. Бу ҳақда Mexico News Daily’га таяниб, Daryo хабар бермоқда.\n1980 йиллардаги аввалги қазиш ишларида олимлар бош суяги шакли ўзгарган инсон жасади қолдиқлари, шунингдек, яшил тошдан турли артефактларни топган. Шу сабабдан бу каби объектларни пирамида остидан ҳам топиш мумкинлиги тахмини юзага келган.\nАрхеологлар пирамидани электротомография ёрдамида сканерлаб, саккиз метр чуқурликда ерости камерасига олиб борувчи 15 метр узунликдаги туннелни топди. Лабиринтлар ўлчами ва аввалги топилмалар бу жой рамзий маънога эга бўлганлигидан далолат беради.\nОлимлар фикрича, пирамида остида «нариги дунё» рамзи жойлашган.\nОй пирамидаси эрамизнинг 200—450 йиллари оралиғида барпо этилган. Қурилма зинаси Ўликлар йўлига олиб боради, унинг чўққисида эса Ой худоси шарафига диний маросимлар учун фойдаланилган майдонча жойлашган. “Замин” янгиликларини “Youtube”да кузатиб боринг\nНовгородда мўғуллар давригача яшаган зодагонлар саркофаглари топилди\n28-07-2019, 00:30, Дунё\nМексика ва АҚШ чегарасида ерости йўли топилди\n13-01-2019, 16:30, Дунё\n21-01-2018, 22:56, Дунё\nҚуддусда ғаройиб ерости иншооти топилди\n20-10-2017, 20:46, Дунё\n«Кичик Помпей»да янги топилмалар (Видео)\n30-08-2017, 23:02, Дунё\n9-08-2015, 16:42, Дунё\nЯнгиликлар » Дунё » Мексикадаги Ой пирамидаси остида «нариги дунё»га йўл топилди


Тушда намоз ўқиса нимани билдириши ҳақида. ko'rsa nima bo'ladi - Tush tabiri kitobi\nUztext.com » Tush tabiri » Тушда намоз ўқиса нимани билдириши ҳақида.\nТушда намоз ўқиса нимани билдириши ҳақида. текст\nТушда намоз ўқиса-Тушдаги ибодат (у гоҳ фарз бўлсин, хоҳ суннат) тўғри йўлга кириш, икки дунё саодатига эришишга ишорадир.\nАллоҳдан бошқасига ибодат қилганини кўриш ишларнинг тескари ке- тиши, Аллоҳниниг ғазабига учраш, моддий ва маънавий зарар кўришдан даракдир. Баъзи таъбирчилар ибодатни Аллоҳ ишқи, ҳидоят йўли, ризқнасиба, мол-мулкка эришиш, душманга қарши ғалаба қозониш, деб таъбир қиладилар.\nТушда ибодат қилиш мақсадида эҳромга кирганини кўриш маънавий покланишга ишорадир. Ибодатхона қурдирганини кўрган киши кутилмаган жойдан ёрдам олади, бойиб кетади.\nТушда черковда ибодат\nТушида черковда ибодат қилаётганини кўрган киши эркак бўлса, зинокор аёл билан топишади. Масжидда ибодат қилганини кўрган киши эса эзгу ишлар қилади. Эркак киши шундай туш кўрса, номусли аёлга уйланади. Дўконда ибодат қилганини кўрган киши даромади ортиши учун елиб-югуради. ИГНА\nТушида игна, ип, ғалтак каби нарсаларни кўриш кийим тикиш куч-қудрат деб таъбир қилинади. Ўзининг ип билан боғланганини кўрган кишининг имони, тақвоси мустаҳкамланади. Шундай туш кўрган киши бўйдоқ бўлса, уйланади; мусофир бўлса, юртига қайтади. Игна-ип кўрган киши муродига етади. илон\nТушда илон кўриш душман, деб таъбир қилинади. Катта, узун илонни кўриш қўрқув, хавотирга ишорадир. Бирор киши тушида кўрган, аммо қўрқмаган аждарҳо у киши- нинг давлати, қудрати ҳисобланади. Илон бадавлат кишига ишорадир.\nТушида илонни уйига олиб кирганини кўрган киши душманларининг макрига учрайди. Илонни ушла- ганини кўрган кишига душман томонидан мол-давлат келади. Тушида илонни ўлдирганини кўрган киши душма- нидан устун келади.\nТушида илон чаққанини кўрган киши душманидан азият кўради. Тушда илонларнинг кўчаларда юрганини кўриш уруш чиқишига ишорадир. Қора илон энг кучли, айёр душман ҳисобланади. Илон сел ва бойликка ишорадир. Тушда бирор уйдан илон чиққани кўрилса, у уй йиқилади. Касал кишининг оғзидан илон чиқса, у вафот этади.Уй илони қўшни; чўл илони қароқчига ишорадир. имом\nТушда масжид имоми бўлганини кўриш бирор нарсага кафиллик, деб таъбир қилинади. Тушда имомни кўриш йўлбошчилик, сўзи ўтадиган киши, деб таъбир қилинади. Ўзининг имом бўлгани, таҳоратли ҳолда қиблага қараб, жамоатга нуқсонсиз намоз ўқитганини кўрган киши дўстларга хиёнат қилади ва бидъат тўқийди.\nЎзининг эркакларга имомлик қилаётганини кўрган аёл вафот этади. Бирбр киши ўзи тик турган, жамоат ўтирган ҳолда имомлик қилганини кўрса, у кишининг жамоат ҳақига риоя этгани, жамоанинг эса унинг ҳақига риоя этмагани англашилади.\nАёлларга намоз ўқитганини кўрган киши қолоқ қавмининг ишларини бошқаради. Тушида ўзининг инсонларга имом бўлгани, аммо Қуръон ўқишга қодир эмаслигини кўрган киши орзусига эриша олмайди. Бирор киши ўзини том- да намоз ўқитаётганини кўрса, шаҳар халқига яхшилик қилади ва берган пули, садақаси, қарзи эвазига инсонлар орасида ном чиқаради. ИНЖУ (МАРВАРИД, ДУР)\nТушда инжу кўриш фарзанд, илм, ҳикмат, бойлик, Қуръон, деб таъбир қилинади. Сочилган инжуларни кўриш фарзанд ва давлатдир. Тушда кўрилган тизилган инжу илм, ҳикмат ва Қуръондир. Ҳовучида бир.-иккита инжу борли- гини кўрган кишининг инжулар сонига тенг солиҳ фар- зандлари бўлади. Ерга сочилган, тўкилган инжулар ўрнини топмаган яхшилик ва ўргатилмаган илмга ишорадир.\nТузилган инжу маънавий гўзаллика, тизилмаган инжу мол-давлатга, фарзандларга ишора ҳисобланади. Оғзига инжу солганини туш кўрган киши ғоятда тақводор бўлади. Тушида инжуга эга бўлганини кўрган киши оила қуради. Тушда инжуни омонатга олиш умри қисқа фарзандга ишорадир. Тушда кўрилган инжу ҳар бир нарсанинг камоли ва ҳуснидир. Бирор киши ўзини инжу санаганини кўрса, машаққатларга дучор бўлади.\n26-06-2021, 00:04 40


40 г дан тубада\n100 г гелда фаол моддалар: Венорутинол - 2 г, гепарин натрий - 30000 ХБ, декспантенол - 3 г. ёрдамчи моддалар: пропиленгликоль, трилон Б, карбопол 980 NF, 30% ишқорий натрий эритмаси, тозаланган сув.\nВеналарни варикоз кенгайишини, тромбозларни, тромбофлебитларни, яллиғланган инфильтратларни, қон айланишини маҳаллий бузилишидаги болдир яраларини, геморроидал веналарни тромбофлебитларини олдини олиш ва даволаш; веналарни варикоз кенгайиши туфайли операциядан кейинги даврдаги кейинги даволаш. Қон қуйилишлари, гематомалар, контузиялар, чўзилишлар, тендовагинитлар билан бўлган ёпиқ жароҳатлар (шу жумладан спортдаги). Операциядан кейнги чандиқларни битиш жараёнларини яхшилаш учун. Чандиқ қаттиқланишлари. Ташқи яллиғланиш жараёнлари ва инфильтратлар (абсцесслар, фурункулез, ётоқ яралар, бичилиш, ёриқлар ва лактация вақтидаги сут безлари сўрғичларини яллиғланиши).\nКатталарга: 5 см узунликдаги гелни устунчаси суткада 1-3 марта шикастланган жойга қўйилади. Веналар касаллигини даволашда препарат гелли боғловлар кўринишида қўлланади. Варикоз яраларда гель 4 см диаметрли ҳалқа кўринишида қўйилади\nПрепарат компонентларига юқори сезувчанликни маҳаллий реакциялари бўлиши мумкин.\nГель фақат интакт юзаларга қўйилади. Очиқ жароҳатларга қўйилмасин ва препарат кўз ва шиллиқ қаватларга тушмаслиги кузатилсин. Ҳомиладорларда фақат шифокор назорати остида қўлланади. Веногепанолни болаларда қўллаш таърифланмаган\nҚуруқ, салқин ёруғликдан ҳимояланган, болалар олаолмайдиган жойда, 25С дан юқори бўлмаган ҳароратда


Аллоҳ таърифлаган зот\nАллоҳ таоло Қуръони каримда бундай марҳамат қилади: “Батаҳқиқ, сизларга ўзингиздан бўлган, сизнинг машаққат чекишингиз унинг учун оғир бўлган, сизнинг (саодатга етишингизга) ташна, мўминларга марҳаматли, меҳрибон бўлган Пайғамбар келди” (Тавба сураси, 128-оят).\nУшбу ояти каримада Аллоҳ таоло Пайғамбаримиз Муҳаммад соллаллоҳу алайҳи васалламни асосий сифатларидан бир нечтасини зикр қилиб, у зотни янада яхшироқ танишимиз учун хитоб қиляпти.\n1) Батаҳқиқ, сизларга ўзингиздан бўлган.... яъни, ўз ичингиздан чиққан, кўз олдингизда улғайган, худди сизлар каби инсон фарзандидан бўлган, сизлар каби еб-ичадиган, ухлаб дам оладиган, бозорларда юрадиган, хурсандчилик ва машаққат таъмини биладиган, барча инсоний ҳислатларга эга бўлган кишини Пайғамбар қилиб юбордик.\nДарҳақиқат, Аллоҳ таоло инсонларни огоҳлантириш ва ҳаққа чақириш учун ер юзига қанча Пайғамбар юборган бўлса, уларнинг барчасини шу инсонларнинг жинсидан танлаб олган. Бу ҳам беҳикмат эмас, албатта. Чунки Пайғамбарлар инсонларни ҳаққа даъват қиладиган кишилардир. Ҳақ эса ҳар бир даврда кишиларга оғир ва машаққатга ўхшаб кўринади. Агар Пайғамбар фаришталар ёки инсон жинсидан бошқа бўлган махлуқотлардан бўлганда, даъватга ижобат этишдан бош тортганлар ўзларига яна баҳоналар топишиб: “Албатта, бу Пайғамбар биз каби одам эмас. Унинг тоқати етган нарсага бизнинг тоқатимиз етмайди”, деган гапларга ўхшаш баҳоналар топардилар.\nШунинг учун Аллоҳ таоло бундай баҳоналарга узр қолдирмаслик учун барча Пайғамбарларни, хусусан Муҳаммад алайҳиссаломни ҳам инсон фарзандидан танлаб олди. Бироқ, ҳидоятдан бош тортган кишилар ўзларига тасалли бериш учун бошқа бир баҳонани топдилар. “Улар: “Бу не Пайғамбарки, таом еб, бозорда юрадир?! Унга бир фаришта туширилса эди, у билан огоҳлантирувчи бўлар эди” (Фурқон сураси, 7-оят) дедилар.\nАллоҳ таоло уларнинг бу сўзларини беҳудалигини билдириб Муҳаммад алайҳиссаломга бундай хитоб қилди: “Биз сендан олдин юборган Пайғамбарларимиз ҳам, албатта, таом ер ва бозорларда юрар эдилар. Баъзиларингизни баъзиларингизга синов қилдик. Сабр қиласизлармикин?! Бизга учрашдан умидсиз бўлганлар, бизга фаришталар туширилса ёки, Роббимизни кўрсак эди, дерлар. Батаҳқиқ, улар ўзларидан кетдилар ва катта туғён-ла туғён қилдилар” (Фурқон сураси, 20-21 – оятлар).\nАслида, ҳидоятга келишни истаганлар учун Пайғамбарнинг қайси жинс вакилидан бўлиши ёки ким бўлиши муҳим эмас эди. Бироқ, ҳавойи нафсига қаттиқ боғланиб қолган бу кимсалар баҳона излардилар холос. Биз билмаган нарсаларни билувчи Роббимиз барча Пайғамбарлар қаторида Муҳаммад алайҳиссаломни ҳам худди биз каби инсон фарзандидан танлади. Бу ҳақда Қуръони каримнинг бошқа оятида бундай дейилади: "Сен: "Мен ҳам сизларга ўхшаган башарман...." деб айт”, дейилади (Каҳф сураси, 110-оят)\n2) ...сизнинг машаққат чекишингиз унинг учун оғир бўлган,... яъни, сизларнинг дунё ва охират ҳаётидаги машшаққатингиз, қийинчиликингиз унинг ҳам қалбига ҳафалик киритадиган Расул келди.\nБу сифат ҳам Расулуллоҳ соллаллоҳу алайҳи васалламнинг нақадар ғамхўр зот бўлганларини билдиради. У зот инсонларни дунёда ҳам, қабрда ҳам, охиратда ҳам машаққат чекмаслигини чин дилдан истар эдилар. У зотнинг ҳар бир амаллари, гап-сўзлари, ҳаттоки, ибодатлари ҳам енгиллик асосида эди. Енгиллик у зотнинг суннатларидан эди.\nАнас розияллоҳу анҳудан ривоят қилинади: “Уч кишидан иборат гуруҳ Набий соллаллоҳу алайҳи васалламнинг завжалари уйларига у зотнинг ибодатлари ҳақида сўраб келди. Бас, уларга (бу ҳақда) хабар берилганида худди у(ибодат)ни оз санагандай бўлдилар. Шунда улар: “Биз қаёқда-ю, Набий соллаллоҳу алайҳи васаллам қаёқдалар, у зотнинг аввалги ва охирги гуноҳлари мағфират қилинган”, дедилар. Улардан бири: “Мен тунларни намоз ўқиш билан ўтказаман”, деди. Бошқаси эса: “Мен доимо рўза тутаман, оғзим очиқ юрмайман”, деди. Яна бошқа бири: “Мен аёллардан четланаман, абадул-абад уйланмайман”, деди. Расулуллоҳ соллаллоҳу алайҳи васаллам уларнинг олдига келиб: “Шундоқ, шундоқ, деган сизларми?! Аллоҳга қасамки, мен Аллоҳдан энг қўрқувчи ва энг тақводорингизман. Лекин рўза ҳам тутаман, оғзим ҳам очиқ бўлади. Намоз ҳам ўқийман, ухлайман ҳам. Аёлларга уйланаман ҳам. Бас, ким менинг суннатимдан юз ўгирса, мендан эмас”, дедилар (Муттафақун алайҳ).\nАбу Ҳурайра розияллоҳу анҳудан ривоят қилинган ҳадисда эса Расулуллоҳ соллаллоҳу алайҳи васаллам: “Агар умматимга ёки одамларга машаққат бўлмаганида, ҳар бир намозда мисвок ишлатишни буюрар эдим”, дедилар. (Муттафақун алайҳ)\nТаровеҳ намози ҳақидаги воқеани эслайлик. Оиша розияллоҳу анҳодан ривоят қилинади. Расулуллоҳ соллаллоҳу алайҳи васаллам кечаларнинг бирида масжидда намоз ўқидилар. Одамлар ҳам у зотга қўшилиб намоз ўқишди. Келгуси куни ҳам намоз ўқигандилар, одамлар кўпайиб кетди. Сўнгра одамлар учинчи ёки тўртинчи куни ҳам тўпландилар. Аммо Расулуллоҳ соллаллоҳу алайҳи васаллам уларнинг ҳузурига чиқмадилар. Тонг отганида у зот: “Сизлар бажарган нарсани кўрдим. (таровеҳ) намози фарз бўлиб қолишидан хавотирга тушганим мени сизларнинг олдингизга чиқишдан ман қилиб қўйди”, дедилар (Имом Муслим ривояти).\nРасулуллоҳ соллаллоҳу алайҳи васалламнинг ҳаётларига назар солсак, бундай воқеаларнинг кўпини кўришимиз мумкин. У зот умматларига машаққат бўлиб қолишидан чўчиб ўзлари учун яхши кўрган амалларини тарк қилганлар. Инсонларни ибодатда машаққатга тушишлигига рози бўлмаган зот ҳаргиз дунё ва охират ҳаётида машаққат чекишларига рози бўлмайдилар.\n3) ...сизнинг (саодатга етишингизга) ташна, яъни, сизларни охиратдаги аламли азоблардан қутулиб, абадий саодат бўлган жаннатга, ундаги беҳисоб неъматларга, Аллоҳ таолонинг розилигига, дийдорига етишингиз учун, ниҳоятда ҳарис бўлган Набий келди.\nРасулуллоҳ соллаллоҳу алайҳи васалламнинг энг катта мақсадлари инсонларни абадий саодатга етишлари, дунё ва охират хорлигидан омонда бўлиши эди.\nКунларнинг бирида у зот бундай дедилар: “Мен билан сизларнинг ҳолатингизни бир мисол билан тушунтирай. Бир киши кечқурун ўт ёқди. Аланга баландлаб теваракни ёритгач, атрофдаги парвоналар ва ҳар хил ҳашоротлар ўзларини алангага ура бошлади. Ҳалиги киши уларни қутқариш учун алангадан узоқлаштиришга уринади, лекин улар алангага кириш учун тиришишади ва кишидан устун келишади... Мен-у сизларнинг мисолингиз мана шудир. Мен сизларнинг камарларингизга ёпишиб алангадан узоқлаштириш учун: " Алангага кирманглар, бу ёққа келинглар!... Алангага кирманглар, бу ёққа келинглар!... дейман, сизлар бўлсаларинг, мендан устун келиб, қўлимдан чиқиб кетяпсизлар ва алангага шўнғияпсизлар" (Саодат асри қиссалари, 4-китоб. Аҳмад Лутфий)\nРасулуллоҳ соллаллоҳу алайҳи васаллам йигирма уч йил давомида инсонларни Аллоҳнинг Каломи ила огоҳлантириб, “Алангага кирманглар, бу ёққа келинглар!”... дея чорлаган бўлсалар, у зот вафотларидан сўнг ҳам то қиёматга қадар ўз суннатлари ва ҳадислари ила жаннат сари, абадий саодат сари чорлайверадилар.\n4) ...мўминларга марҳаматли, меҳрибон бўлган Пайғамбар келди. Бу оятни эса ортиқча шархлашга ҳожат йўқ. У зотнинг меҳрибонликлари бутун оламларга эди. Бу оламда яшаб турган инсон фарзандидан тортиб кичик бир хашоратларгача, ҳайвонларга-ю набототларга меҳрибон эдилар. У зот нафақат тирикларга, балки ўликларга ҳам марҳамат қилардилар. У зот ҳаттоки кофирни ўлигини таҳқирлашга ҳам рухсат бермасдилар. У зот ҳайвонларни юзига уришдан, уларни эрмак учун боқишдан, уларга озор беришдан қайтарар эдилар. Хоссатан мусулмонларга нисбатан ниҳоятда меҳрибон ва марҳаматли эдилар. У зот мусулмонни ранжитишни, уни ёмон кўришни, ғийбат қилишни, молига ва жонига, обрўсига ҳам тажовуз қилишдан қайтарардилар. У зотнинг меҳрибонликлари шу қадар эдики, ҳаттоки, вафот этиб кетган одамни ортидан ёмон гап гапиришга рухсат бермагандилар.\nУ зот ҳақида гапириш мароқли. У зотни эслаш инсонга ҳузур беради. У зотни таърифлаш учун эса на қоғозимиз ва на сиёҳимиз етади. Аслида Расулуллоҳ соллаллоҳу алайҳи васалламни таърифларини, тавсифларини Роббимизнинг Ўзи келтирган. Бизни эса у зотни яхши кўришга буюрган. У зотни яхши кўришнинг аломати эса фақатгина у кишига эргашишлик, у зот яхши кўрган нарсаларни яхши кўриб, у зот ёмон кўрган нарсалардан четланишлик билан бўлади. Бундан бошқаси эса ёлғон муҳаббат, оддий даъво бўлади, холос. Уламолар айтганларидек: “Ҳабибинг ёқтирмаган нарсани яхши кўришинг муҳаббатинг рост эмаслигини билдиради”.\nАллоҳ таоло барчамизга Расулуллоҳ соллаллоҳу алайҳи васалламга муносиб уммат бўлиш бахтини насиб қилсин. Гарчи у зотни бу дунёда кўриш насиб қилмаган бўлса-да, абадий ҳаётда бирга бўлишдек неъмат билан сийласин. Омин.\nОлмазор туманидаги “Мевазор” масжиди имом ноиби.\n3858 марта ўқилди\nДругие материалы в этой категории: « “Мавлид” кечаси қандай кеча?\tРасулуллоҳ соллаллоҳу алайҳи васалламнинг қорилари »\nНишонга урилган гаплар: “Агар муваффақиятсиз бўлишни истасанг, ҳамма одамларни рози қилишга урин”


Барун Собти: “Ўзбек режиссёрларидан таклиф тушса, гонорарни ўйламасдан рози бўлардим”( Эксклюзив) - Darakchi\nШОУ-БИЗНЕС 30.05.2016, 12:42\nТеглар: Сериал, Шоу-бизнес, Ҳиндистон\n“Менинг юртим” телеканалида намойиш этилаётган “Муҳаббат тафти” ҳинд сериалидаги Арнав Сингх Резада роли орқали қизларнинг ёқимтойига айланган ҳинд актёри Барун СОБТИ Тошкентга ташриф буюрди. Эксклюзив суҳбатдан севимли актёрингиз ҳақидаги сизни қизиқтирган саволларга жавоб топишингиз мумкин...\n— Барун, Тошкентга хуш келибсиз! Юртимизга таклиф қилишганида нималарни ҳис қилдингиз?\n— Ташрифимдан ўзим ҳам хурсандман. Тошкентни экзотик шаҳар сифатида биламан. Уни тезроқ кўриш истаги туғилганди. Юртингиз жуда гўзал экан, архитектураси мени ўзига маҳлиё қилди. Тошкентга келганимда яққол сезилган ҳолат бу – Ҳиндистонга нисбатан аҳолининг камлиги. Лекин одамлари содда ва жуда меҳрибон экан.\n— Ўзбек фильмларини кўрганмисиз, қайси ўзбек актёрларини биласиз?\n— Рости, кўрмаганман, ўзбек актёрларини ҳам танимайман. “Менинг юртим” телеканалидаги “Kino life” кўрсатувига интервью берганимда актриса Нигина Анорбоева билан танишдим (кулади).\n— Ўзбек таомларидан татиб кўришга улгурдингизми?\n— Кеча тўйга олиб боришганди, бироқ дастурхонга Европа таомлари тортилди. Шу сабаб ўзбек ошхонасидан ҳозирча бехабарман. Лекин бугун ошдан татиб кўрмоқчиман.\n— “Муҳаббат тафти” сериали орқали шу қадар машҳур бўлиб кетишингизни ўйлаганмидингиз?\n— Рости, мутлақо хаёлимга келмаганди.\n— Сериал яна қайси давлатларда Ўзбекистондагидек машҳурликка эришган?\n— 58 та мамлакатда. Лекин ҳаётимда ҳеч нима ўзгармади, ўзлигимча қолдим. Ўзбекистонга келгач, мухлисларим кўплигига ўзим гувоҳ бўлдим. Бу ёқимли жараён (самимий кулади). Ишимни аъло даражада бажариш “дарди”га чалинганим учун машҳурлик “касал”лиги ёнимга яқин йўлолмади. Умуман машҳурлик “касал”лигига чалинган ҳамкасбларимни ақлдан озган одамлар, деб ўйлайман. Чунки машҳурлигига маҳлиё бўлиб, у билан овунишдан зерикарли иш бўлмаса керак.\n— Ҳаётда ҳам сериалдагидек совуққон, жиддиймисиз? Боиси суҳбатни бошлагунимизга қадар кулганингизни кўрмадим.\n— (Кулиб) Гоҳида менда ҳам совуққонлик, жиддийлик кузатилади. Суратга олиш жараёни бошланганида қаҳрамоним билан ўртамизда умумийликни кўрмагандим. Жараёнга кириб, унинг ҳаётини ўргана бошлаганим сари ўхшашликларимизни кашф этиб бордим. Арнав билан умумий жиҳатларимиз бу – ҳаётга жиддий қараймиз, оиламизга садоқатлимиз, янгиликка интилиб яшаймиз.\n— Сериалда миллий анъаналарингизни қадрламайдиган қаҳрамон ролини ўйнагансиз. Арнавни бу ҳаракатини оқлайсизми?\n— Албатта! Эскилик сарқитларига ҳушим йўқ. Фикримни нотўғри тушунманг, миллий анъаналарга қарши нимадир қилиш ниятим йўқ, уларга нафрат билан қарамайман. Шунчаки, миллий қадрият-анъаналарни сўроққа тутмай бажарадиганлар тоифасига кирмайман, холос. Улар орасида бугунги кунимизга тўғри келадиганларинигина ҳурмат қиламан. Чунки ҳаёт ҳақиқатларига мос келмайдиган, ҳозирги давримиз билан узилиб қолганлари жуда кўп.\n— Қаҳрамонимнинг табиатан илғорликка интилиш хусусияти ва оиласига бўлган муҳаббатини яхши кўраман. Ва бу хусусиятлари менинг табиатимга ҳам яқин.\n— Арнав сингари сиз ҳам яқинларингиз учун тақдирингизни қурбон қила оласизми?\n— Албатта! Фақат бу жиҳат мақтанишга арзийдими ё йўқ, билмайман (самимий кулади).\n— Ҳаётда ҳам Шьямдагидек одамларга дуч келганмисиз?\n— Рафиқангиз Пашмин Манчанда билан тўйингиз тор доирада, ОАВ эътиборидан йироқда ўтказилишига нима сабаб?\n— Аслида ҳаётимизда бир бор бўладиган бахтли кунимни катта даврада ўтказишни режа қилгандим. Бироқ тўйимиздан бироз аввал оиламизда бахтсиз ҳодиса юз берди. Шу сабаб тор доирада нишонлашга мажбур бўлдик.\n— Уйланганингиздан сўнг ҳаётингиз ва феъл-атворингизда нималар ўзгарди?\n— Бутун ҳаётим ўзгариб кетди, муҳими яхши томонга. Рости, кўпроқ вақтимни оила даврасида ўтказиш истаги юқори. Феълимга келсак, ҳеч нима ўзгармади, ўзгармаса ҳам керак.\n— Куши билан муносабатларингиз қандай?\n— Жуда яхши. Иккаламизнинг ҳам ўз оиламиз бор ва бахтлимиз. Сериалдаги эҳтиросли қарашлар, муҳаббат сабабига келсак, биз шунчаки яхши актёрлармиз.\n— Халқаро тоифадаги қайси актёр билан роль ижро этишни истайсиз…\n— Дензл Вашингтон. Уни актёрлик маҳорати мени ўзига мафтун қилган. Умуман олганда ҳурмат қиладиган актёрларим етарлича. Биласизми, аслида қайсидир актёр билан биргаликда ишлашни эмас, ролимни юқори даражада ўйнаш ҳақида ўйлайман.\n— Ўзбек режиссёрларидан таклиф тушса рози бўласизми ва қанча гонорар эвазига?\n— Қанча гонорарга (кулади)? Тўғри, пул албатта муҳим, лекин бу мен учун энг муҳими эмас. Борди-ю фильм ё сериал ғояси ёқса, гонорарини ўйлаб ҳам ўтирмай рози бўлардим.\n— Ҳаётингиз давомида эшитган энг ёқимли хушомад?\n— Сизга ҳам раҳмат! Менинг Тошкентга келишимга сабабчи ташкилотчиларга ҳам ташаккур билдираман. Ўзбекистонлик мухлисларим ижодимни кузатиб боришларини истардим. Боиси бир нечта йирик лойиҳаларда иштирок этяпман. Ундаги натижалар мухлисларимни янада хурсанд қилади, деган умиддаман.\n— Кўзларим. Сабабини продюсерларимнинг изоҳидан сўнг билганман. Улар “Кўзинг бошқаларникидан ажралиб туради. Боиси унда юрагинг акс этади”, дейишганди.\n— Доим ўзингиз билан олиб юрасиз?\n— Аслида бундай фактлар жуда кўп (кулади). Улардан бири камера қаршисида топширилган вазифани юқори савияда бажариш ҳаяжони кучли бўлади. Лекин бу сезилмайди, ҳатто кўзларимда ҳам.\n— Ҳаётингиздаги энг бахтли онингиз?\n— ...шахсий саҳифам йўқ. Фақатгина “twitter”да борман, лекин унда ҳам фаол эмасман.\nCадоқат АЛЛАБЕРГАНОВА суҳбатлашди.


17:37 / 02.05.2016 | Doniyor | 1962\nАссалому алайкум! Ҳурматли устозлар, мен бир қиз билан бир-биримизни яхши кўрамиз. Ўша қизни юзидан ўпсам бўладими? Шариат бунга нима дейди? Жавоб учун раҳмат. Аллоҳ таоло сизларга жаннатул Фирдавсни ато этсин ин ша Аллоҳ!\nВа алайкум ассалом! Пайғамбар соллаллоҳу алайҳи васаллам ва бир йигит ўртасида бўлган яна бир суҳбатга қулоқ солинг! Бу йигит азбаройи шаҳвати қўзғаганидан Расулуллоҳ соллаллоҳу алайҳи васалламнинг ҳузурларига келиб, зино қилишга изн сўради. Ислом динида зино энг катта гуноҳ ва маъсият эканига қарамасдан Пайғамбар соллаллоҳу алайҳи васаллам унга ғазаб ҳам қилмадилар, танбеҳ ҳам бермадилар, қўполлик ҳам қилмадилар, жеркимадилар ҳам. Бу йигит: «Ё Аллоҳнинг Расули! Менга зино қилишга рухсат беринг!» деди. Расулуллоҳ соллаллоҳу алайҳи васаллам унга:«Мана шундай ишни бошқа бир киши онанг билан қилишини хоҳлайсанми?» деб сўрадилар. Йигит: «Аллоҳ мени сизга фидо қилсин, ҳаргиз!» деб жавоб берди. Пайғамбар соллаллоҳу алайҳи васаллам:«Бошқа инсонлар ҳам оналари билан бундай бўлишини хоҳламайдилар. Ундай бўлса, қизинг билан шундай иш бўлишини хоҳлайсанми?» деб сўрадилар. Йигит: «Қасамки, ҳаргиз ундай эмас, ё Аллоҳнинг Расули!» деди. Пайғамбар соллаллоҳу алайҳи васаллам: «Бошқа инсонлар ҳам қизлари билан бундай бўлишини хоҳламайдилар. Ундай бўлса синглинг билан шундай бўлишини хоҳлайсанми? Амманг билан-чи? Холанг билан-чи?» деб сўрадилар. Йигит ҳар сафар: «Ҳаргиз…, ҳаргиз…, ҳаргиз!»деб жавоб берар эди. Валлоҳу аълам!


O'zLiDeP Сиёсий Кенгашининг навбатдаги мажлиси бўлиб ўтди | O'zLiDeP\nЖорий йил 7 август куни Тошкент шаҳрида Тадбиркорлар ва ишбилармонлар ҳаракати – Ўзбекистон Либерал-демократик партияси Сиёсий Кенгашининг навбатдаги мажлиси бўлиб ўтди.\nМажлисда шу йилнинг 24 октябрь куни бўлиб ўтадиган Ўзбекистон Республикаси Президенти сайловида O`zLiDePнинг иштироки, Президентлик сайловида O`zLiDePдан кўрсатиладиган бўлажак номзод ҳамда навбатдаги қурултой кун тартибидан ўрин олган масалалар атрофлича муҳокама этилди.\nЙиғилишда ўтган беш йил ичида бевосита Шавкат Мирзиёев бошчилигида давлат ва жамият ҳаётининг барча жабҳаларида улкан ислоҳотлар амалга оширила бошланганлигига алоҳида урғу берилди. Ўтган вақт мобайнида халқимизнинг турмуш шароити, дунёқараши ўзгарди. Ошкоралик муҳити жамиятимиз ҳаётининг ажралмас қисмига айланди. Энг асосийси, халқимиз, одамларимиз мамлакатда рўй бераётган истиқболли ислоҳотлардан розилик ҳиссини туймоқда ва ўзлари ҳам бу жараёнларда фаол иштирок этмоқда.\nМамлакатимиз ижтимоий-сиёсий ҳаётининг барча соҳаларида ўсиш, юксалиш, тараққиётга эришиш кузатилаётгани нафақат юртимизда, балки халқаро ҳамжамият томонидан ҳам чин маънода эътироф этилаётганлиги таъкидланди.\nМажлисда шунингдек, Тадбиркорлар ва ишбилармонлар ҳаракати – Ўзбекистон Либерал-демократик партиясининг навбатдаги X съездини чақириш, партия ҳудудий кенгашларидан съездга вакиллик меъёри, съезд кун тартиби билан боғлиқ масалалар ҳам кўриб чиқилди.\nO`zLiDeP Сиёсий Кенгаши, шунингдек, мамлакатимиз сайлов қонунчилигида белгиланган муддатларда Марказий сайлов комиссиясига партиянинг сайловлардаги иштироки билан боғлиқ ҳужжатларни ўз вақтида тақдим қилиш, жойларда партия съездига делегатларни сайлаш юзасидан O`zLiDeP вилоят, туман ва шаҳар кенгашлари конференцияларини ўтказиш ва бошқа зарур чора-тадбирларни амалга ошириш бўйича тегишли қарор қабул қилди.\nТараққиёт стратегиясидаги вазифалар ижросини таъминлаш бўйича тузилган O'zLiDeP ишчи гуруҳининг фаолияти сарҳисоб қилинди\nO'zLiDeP Янги Ўзбекистон тараққиёт стратегиясини амалга оширишда фаол иштирок этади


Ўзбек академиги АҚШлик талабаларга сабоқ бермоқда - Мирзо Улуғбек номидаги Ўзбекистон Миллий Университети\nАҚШ олий таълим муассасаларининг дунёдаги ривожланган давлатлар университетлари билан талабалар алмашинувини амалга ошириш марказини ташкил этганмиз,– дейди мазкур марказ раҳбари, Колифорния университети профессори, математика фанлари доктори Зойир Иброҳимов.– Бу йил хорижда математика фани бўйича икки ойлик малака ошириш бўйича 3-курс талабалари ўртасида танлов эълон қилинди. Унда иштирок этишган АҚШнинг турли университетларидан 10 нафар энг иқтидорли талабалар танлаб олинди. Улар математика фанининг ватани ҳисобланган – Ўзбекистонни кўриш орзусида эдилар. Ана шу орзуларига эришган -АҚШлик талабалар июнь-июль ойларида Ўзбекистон олий таълим муассасаларида таҳсил олиши режалаштирилган.\nМаълумот ўрнида айтиш жоизки, Зойир Иброҳимов асли ал-Хоразмий бобомиз табаррук қилган заминда таваллуд топган. 1985-1988 йилларда Тошкент давлат университети (ҳозирги ЎзМУ) Математика факультетида, сўнг 1994 йилгача Россиянинг Новосибирский давлат университетида ўқиган. 1995 йилда АҚШнинг Мичиган университети докторантурасида таҳсил олиб, шу даражага эришган. Айни пайтда Колифорния университетида фаолият кўрсатаётган ҳамюртимиз АҚШ ва Ўзбекистон олимлари, зиёлилари ва ёшлари ўртасида илмий-маърифий ҳамкорликларни ривожлантириш йўлида астойдил ҳаракат қилаётгани таҳсинга лойиқдир.\nАҚШлик талабалар Ўзбекистон Фанлар Академияси қошидаги Математика институти ва бошқа таълим муассасаларида режа асосида малака оширмоқда. Навбатдаги машғулотда улар ЎзМУ илмий мактаблари, Сағди Сирожиддинов номли ўқув-музейи билан танишдилар. Таниқли математик олим, академик Шавкат Аюпов инглиз тилида сабоқ берар экан, ал-Хоразмий, Мирзо Улуғбек каби даҳолар ижоди ва илмий мероси ҳақида атрофлича сўз юритди.\nАкадемикнинг дарсида иштирок этишган ЎзМУ магистрлари ва талабалари ҳам АҚШлик тенгдошлари билан ўзаро фикр алмашдилар.\n-Ўзбекистон – биз тасаввур этгандан ҳам мўъжизакор мамлакат экан,– дейди АҚШлик талаба Алекс Нолте.– Дунёга машҳур Хива, Самарқанд ва Бухоро шаҳарларига мафтун бўлдик. Бу қадимий ҳамда ҳайратомуз шаҳарлар математика илмининг ҳосиласидир. Демак, шу юртда яшаган алломалар илм-фаннинг қудрати қандай мўъжизалар яратишга қодирлигини намойиш этганини дилдан ҳис этдик.\n– Номлари Америкада ҳам эъзозли бўлган ал-Хоразмий, Мирзо Улуғбек, ал-Беруний, Абу Али ибн Сино каби алломалар яшаган тарихий шаҳарларни кўздан кечирар эканмиз, уларнинг бой илмий меросини ўрганиш биз учун ҳам шараф эканлигини янада теранроқ англадик,– дейди АҚШлик талаба Савана Ям.– Академик Шавкат Аюповнинг шу мавзудаги маърузаси биз учун катта сабоқ бўлди. Математика фани бешиги бўлган шу юртда камолга етиб, халқаро олимпиадаларда олтин медаллар олаётган ўзбек тенгдошларимизга ҳавас билан қараймиз. Улар билан боғланаётган дўстлик ришталаримиз келгусида илмий ҳамкорликларга уланиб кетишига ишонамиз.


Ўзбеклар фашистлар концлагерида ўзини қандай тутган? - Zamin.uz\n15:08 / 02.11.2018\nЎзбеклар фашистлар концлагерида ўзини қандай тутган?\nБу воқеа 1941 йилда бўлиб ўтган. Совет қўшинлари катта талофатлар бериб кўплар асирга тушган пайт, улар орасида руслар ҳам украинлар ҳам, шу қатори ўзбеклар ҳам бор экан. Фашистлар асирлар ичидан 101 нафар ўзбекни танлаб олишган, қолган миллат вакилларини эса бошқа ерга жўнатишган. Бундан кўриниб турибдики улар бир нарсани мўлжаллашган. Маълум бўлишича, иттифоқ халқини ерга уриб фильм ишламоқчи бўлишган ва 101 нафар ўзбекни атайин қийноққа солиб, анча пайт овқатлантиришмаган, оғир ишларни қилдиришган, калтаклашган, "одаммассанлар" дейишган.\nУлар очликдан қийналган бу халқни нон беришганда итдай талашиб, бир-бири билан муштлашиб кетиши ҳақида фильм суратга олиб, “кўриб қўйинглар иттифоқ халқининг аҳволини, биз тоза орийлармиз, биз ҳаммасини тартибга соламиз" дея жаҳонга кўрсатмоқчи бўлишган. Ўз кўзи билан кўрган бир рус кишининг айтишича воқеа шундай бўлган, (кейинчалик у ўз кундаликларида бу воқеани қайд қилган):\n"Фашист офицери янги нонни очликдан тинкаси қуриган асирларнинг ўртасига ташлади, лекин улар кутган натижа бўлмади. Нон ерга тушгач оломон ёпирилиб бормади, асирлар бир пас қараб турди, кейин бир асир бориб нонни олиб пешонасига суртиб, асирларнинг энг каттасига олиб бориб берди, сўнг ҳамма чордана қуриб ўтирди. У ноннинг биринчи бўлагини асирлардан энг ёшига берди. Шундан кейин синдириб қўлма-қўл қилишди, улар шошилмай еб бўлишгач, дуо ўқиб юзларини икки қўллари билан силаб туриб кетишди".\nШу тариқа фашистлар фильмни суратга олишга эриша олмаган.\nМанба: Azon.uz “Замин” янгиликларини “Telegram”да кузатиб боринг\nСурхондарёда 46 ёшли эркак дарахтдан довучча олаётган вояга етмаган болани пичоқлаб қўйди\n18-04-2021, 07:00, Жамият\nЎзбекистон бокс терма жамоаси юлдузли таркиби Россияда “Губернатор Кубоги”да иштирокини бошлади\nКеча, 18:11, Спорт\nЯнгиликлар » Ҳаёт тарзи » Ўзбеклар фашистлар концлагерида ўзини қандай тутган?\nЎзбекистон футзал терма жамоаси ўз тарихида иккинчи бор жаҳон чемпионатида иштирок этадиган бўлди\nКеча, 22:26, Жамият\nИмтиҳонда муваффақиятга эришиш учун нима қилиш керак?


Ўтган йил 214 минг аҳоли илк бор марказлашган ичимлик суви билан таъминланди. Бу йил-чи? - zarnews.uz\nҲозирги кунда ер юзидаги аҳолининг 1,2 миллиарди тоза ичимлик сувига муҳтож, 2,3 миллиард одам санитария ҳолати талаб даражасига жавоб бермайдиган сувдан фойдаланишга мажбур бўлмоқда. Бошқа муаммолар инсоният тараққий этган сайин камайиб борса, афсуски сув муаммоси дунёда йил сайин кенгайиб бормоқда. 2025 йилга бориб сув танқислигидан 2 миллиард киши азият чекиши кутилмоқда. Охирги 150 йил мобайнида аҳоли жон бошига нисбатан ичимлик суви 4 мартага камайиб кетган. Соҳа келажаги, аҳолининг сув билан таъминланиш даражаси ҳар доим барча учун долзарб.\nСамарқандда аҳолининг сув билан таъминланиш даражаси қандай? Вилоятдаги сув тармоқларининг қанчаси фойдаланишга яроқли, қанчаси муддатини ўтаб бўлган? Бу йилги режалар қандай? Шу каби саволларга “Самарқанд сув таъминоти” МЧЖ раҳбари Комил Юсупов жавоб берди.\n– Бугунги кунда вилоятимиз аҳолисининг 59 фоизи тоза ичимлик суви билан таъминланган, – дейди К.Юсупов. – Яъни, 1100 та маҳаллада истиқомат қилаётган 3,9 миллион аҳолининг 2,3 миллиони марказлашган ичимлик сув тармоғидан истеъмол қилади. Яна ҳам аниқроқ айтадиган бўлсам, 368 маҳалла тўлиқ марказлашган ичимлик сув билан таъминланган, 555 таси қисман таъминланган ва 177 таси муқобил ичимлик сув манбаларидан фойдаланади. Лекин ҳозирда вилоятда мавжуд 5120,7 километр ичимлик суви тармоғининг 1077 километри (21 фоизи), 1899 та сув қудуқларининг 615 таси таъмирталаб ҳолатда. Шунингдек, 1689 та сув иншоотидан 542 таси, 89 та резервуардан 16 таси ҳам таъмирланиши лозим.\nАлбатта, бирданига бу иншоот ва тармоқларни таъмирлаш имконсиз. 2021 йилда барча манбалар ҳисобидан 286,3 миллиард сўм маблағ эвазига 210 та маҳаллада 545,4 километр ичимлик сув ва оқова тармоқлари, 69 та иншоот реконструкция қилинди, айримлари янгидан қурилди. Баъзи лойиҳалар давом этмоқда.\nБунинг натижасида 270 минг нафар аҳолининг (57 мингта оила) ичимлик суви таъминоти яхшиланди. 214 минг нафар аҳоли илк бор ичимлик суви билан таъминланди. Шу тарзда тез орада аҳолини ичимлик суви билан таъминланиш даражаси 59 фоиздан 62 фоизга ва оқова суви билан таъминланиш даражаси 12 фоиздан 15 фоизга таъминланишига эришилмоқда.\n2022 йилда республика Инвестиция дастари ҳамда “Обод қишлоқ” дастурлари асосида асосий эътибор аҳолини марказлашган ичимлик суви билан таъминланиши даражаси паст бўлган Оқдарё (16 фоиз), Иштихон (23 фоиз), Нуробод (24 фоиз), Жомбой (26 фоиз), Каттақўрғон (25 фоиз), Нарпай (42 фоиз), Қўшработ (45 фоиз), Паст Дарғом (57 фоиз) туманларига қаратилади. Бу эса яна 58 минг аҳолининг ичимлик суви таъминоти яхшиланишига ёрдам беради.\nХалқаро молия институтлари билан ҳамкорликдаги лойиҳалар ҳам давом этади. Жумладан, Жаҳон банки томонидан йўналтирилган 34,3 миллион доллар кредит маблағи ҳисобидан “Бухоро ва Самарқанд шаҳарлари оқава сув тозалаш иншоотлари ва оқава тизимлари реконструкцияси” лойиҳаси доирасида 2 та оқава сув тозалаш иншооти реконструкция қилинади, 5 та оқава сув насос станцияси, 54,6 километр оқава сув тармоғи қурилади.\nАна шу лойиҳа асосида Фарҳод қўрғонидаги оқова сувларини тозалаш иншоотини тўлиқ реконструкция қилиш ишлари якунланиб иншоот фойдаланишга топширилди. 93,2 километр оқава тармоқларини қуриш ва реконструкция қилиш ишлари якунланади. 1 та оқава сув тозалаш иншооти ва 5 та оқава сув насос станцияларини қуриш ва реконструкция қилиш ишлари жорий йилнинг ноябрь ойига қадар тугатилади.\nБунинг натижасида Самарқанд шаҳрида 80 минг нафардан ортиқ аҳоли марказлаштирилган канализация хизматлари билан янгидан таъминланади ва ўз ўрнида санитария ва эпидемиологик ҳолат яхшиланади.\nАйни пайтда Саудия ривожлантириш фонди ва ОПЕК фондлари иштирокидаги “Самарқанд вилояти Қўшробот тумани ичимлик сув таъминотини яхшилаш” лойиҳаси давом этмоқда.\nМазкур ишлар амалга ошиши натижасида 77 қишлоқда ва Қўшработ туман марказида яшовчи 65 минг нафар аҳоли марказлашган тоза ичимлик сув билан таъминланади. Ҳозирда мазкур йирик лойиҳанинг 76 фоизи бажарилган. Лойиҳа тўлиқ якунлангач, Қўшработ тумани аҳолисининг марказлашган ичимлик суви билан таъминланиш даражаси 16 фоиздан 85 фоизга етказилади.\nБундан ташқари, Жаҳон банки иштирокида 2020-2024 йилларда умумий қиймати 66 миллион доллар бўлган “Самарқанд вилоятининг Каттақўрғон шаҳрини ичимлик сув таъминоти ва оқава тизимларини яхшилаш” лойиҳаси амалга оширилмоқда. Мазкур лойиҳа орқали шаҳардаги ичимлик сув таъминоти 95 фоизга ва оқава хизмати таъминоти 90 фоизга етади.\nЯна бир лойиҳа — Абу Даби жамғармаси иштирокида 2020-2025 йилларда амалга ошириладиган, умумий қиймати 90 миллион доллар бўлган Самарқанд шаҳрини ичимлик сув таъминотини яхшилаш лойиҳасидир. Бунда 3 та йирик ичимлик сув иншооти қуриш ва реконструкция қилиш кўзда тутилган. Бу орқали 500 минг аҳолини ичимлик сув билан таъминлаш сифати яхшиланади.\nАҳоли турмаш даражаси ва сифати ошиб борар экан, бундан кейин туманларда ҳам оқава хизматини яхшилаш долзарб бўлиб бораверади. Мазкур йўналишда бир қатор йирик лойиҳалар мавжуд. Жумладан, халқаро молия институтлари иштирокида 2022-2024 йилларда Самарқанд вилоятидги 6 та туман марказлари ва шаҳар типидаги аҳоли пунктлари оқава тизимларини яхшилаш лойиҳаси амалга оширилади. Бу орқали 9 та оқава сув тозалаш иншооти, 185 километрдан ортиқ тармоқ қуриш белгиланган.\nБу каби ишлар ҳажми йил сайин ошиб бораверади.


Куба раҳбари Фидел Кастро "Санта Ифигения" қабристонида дафн этилади\n18:35 19 Декабр 2018\n18:27 29.11.2016 (Янгиланган 18:31 29.11.2016) Ҳавола олиш\nКуба инқилоби етакчиси Фидел Кастро билан видолашиш тадбирига душанба куни ўн минглаб одамлар ташриф буюрдилар\nТОШКЕНТ, 29 ноя — Sputnik. Фидель Кастро хотирасига ҳурмат бажо келтириш учун кубаликлар душанба куни тонг саҳардан Гаванадаги Инқилоб майдонида тўплана бошладилар.\nКомандантенинг хоки солинган урна Хосе Марти мнументи олдида жойлашган бўлиб, кубаликлар сўнгги бор ўз етакчилари билан видолашмоқдалар.\nМайдонга келганларнинг қўлларида газетадан қирқиб олинган суратлар ва гуллар бор эди.\nМайдонда тиббиёт ҳамда ҳуқуқни муҳофаза қилиш органлари ходимлари навбатчилик қилишди.\nКоманданте хоки солинган идиш 30 ноябрдан 3 декабрга қадар бутун мамлакат бўйлаб, яъни 1959 йилнинг январида Фульхенсио Батиста диктатурасига чек қўйилган кунда Фидель Кастро бошчилигидаги Озодлик Карвони тарихий марши тескари йўналиши бўйлаб олиб ўтилади.\nКуба инқилоби етакчисининг дафн маросими 4 декабр куни Сантьяго-де-Куба шаҳрида ўтказилади, Фидел Кастро "Санта Ифигения" қабристонида дафн этилади.\nОхирги янгиланиш: 13:18 17.12.2018\nМақбара қирол саройи руҳойниси ва назоратчисига тегишли.\nОхирги янгиланиш: 22:30 16.12.2018


“Бошқарув механизми ва хизмат фаолиятида нотиқлик санъати, мулоқот маданияти ва коммуникатив компетенция”.\nЎзбекистон “Миллий тикланиш” демократик партияси Марказий кенгаши ташаббуси билан тизимда фаолият кўрсатаётган ходимларининг билим ва маҳоратини оширишга қаратилган сиёсий ўқувнинг навбатдагиси шундай номланди.\nПартиянинг Самарқанд вилоят кенгашида томонидан ташкил этилган ўқувда Самарқанд давлат университети Ижтимоий иш кафедраси доценти Рустам Латипов иштирок этиб мавзу юзасидан маъруза қилди.\nҚайд этилганидек, бошқарув механизми ва хизмат фаолиятида нотиқлик санъати, мулоқат маданияти жуда муҳим бўлиб, ўзига хос ўрин тутади. Айниқса сиёсий партиялар ходимлари учун айни жиҳатлар катта аҳамиятга эга. Чунки партия фаоли электорат ёки аҳоли билан учрашувлар, суҳбатлар ўтказаётганда сўзнинг, қадри, қудратидан самарали фойдалана олиши, партиянинг ғоя ва мақсадларини, ўз фикрини тинловчига тўғри ҳамда таъсирли тарзда етказа билиши лозим.\nБунинг учун нотиқ қандай хусусиятларга эга бўлиши, қайси жиҳатларга эътибор қаратиши керак? Сиёсий ўқувда шу каби саволларга атрофлича жавоб берилди.\nМаърузачи такидлаганидек, биринчи навбатда нотиқ етарлича билимга, кенг фикрга ва дунёқарашга эга бўлиши зарур. Иккинчидан шакл мазмунга хизмат қилиши керак, чунки мазмунсиз ҳар қандай чиройли шакл ҳам эл орасида эътиборга сазовор бўла олмайди. Учинчидан нотиқ нутқи чиройли, жозибали бўлиши лозим. Бунга эришиш учун нутқнинг мазмунига, мантиқий кучига, жумлалар жимжимадорлигига алоҳида эътибор бериш жуда муҳим экан.\nЎқувда партия фаолларига шулар хусусида ва мулоқат маданияти ҳақида атрофлича маълумот етказилиб, уларни қизиқтирган саволларга жавоблар қайтарилди.


Ўзбекистон ТИВ раҳбарининг ўринбосари Теҳрон шаҳрида ИҲТ бош котиби билан учрашди\nТОШКEНТ, 24 май. /“Дунё” АА/. Ўзбекистон ташқи ишлар вазири ўринбосари Фурқат Сидиқов кеча Теҳрон шаҳрида Иқтисодий ҳамкорлик ташкилоти (ИҲТ) Бош котиби Хусрав Нозирий билан учрашди, деб хабар бермоқда “Дунё” АА мухбири.\nХусрав Нозирий таъкидлаганидек, Ўзбекистон ИҲТнинг жуда муҳим аъзо давлати бўлиб, республиканинг ташкилотни янада ривожлантиришдаги муҳим ўрни ва улкан ҳиссасини муносиб эътироф этади.\nМамлакатимизнинг ИҲТга амалдаги раислиги ва Ўзбекистон Президентининг ташкилотнинг 2021 йил ноябрь ойида Ашхобод шаҳрида бўлиб ўтган саммитида илгари сурган ташаббуслари ҳаётга татбиқ этилишига юксак баҳо берилди.\nУчрашувда 2022 йилда ИҲТ доирасида қишлоқ хўжалиги, туризм, транспорт-логистика, энергетика ва экология соҳаларида тадбирларни тайёрлаш ва ўтказиш масалалари муҳокама қилинди.\nЎзбекистон ташқи ишлар вазири Теҳронда Э...\nЎзбекистон ташқи ишлар вазири Абдулазиз Комилов 26 октябрь куни Теҳронда Эрон Президенти ...\nТИВ Ўзбекистонда фаолият олиб бораётган...\nЎзбекистон ташқи ишлар вазирлиги Иқтисодий дипломатия департаменти ходимлари ва Япония та...


16:33, 17.08.2021 // 43031\nForbes’нинг маълум қилишича, Риз Уизерспун дунёдаги энг бадавлат актриса бўлган. Ушбу мақомга у кўп миллионли шартномалар боис эмас, продюсерлик фаолияти туфайли эришган. Рўйхатда етакчилик қилишга катта гонорар ва блокбастерларда суратга тушиш сабаб бўлмаган.\nАктриса «Катта, кичик ёлғон» (Big little lies), «Ҳамма ерда ёнғин» (Little fires everywhere) ва «Тонгги шоу» (The Morning Show) сингари машҳур сериалларни тақдим қилган Hello Sunshine компаниясини 900 миллион долларга сотган. Ушбу келишувдан кейин Ризнинг молиявий аҳволи 400 миллион долларга баҳоланмоқда. Актрисанинг компаниясини собиқ Disney раҳбарлари Кевин Майер ва Том Стаггслар бошқарадиган медиакорхона сотиб олган.\nШунга қарамай, Риз ва Hello Sunshine’нинг ижрочи директори Сара Харден директорлар кенгашига киради ҳамда компанияни бошқаришда давом этади. Лойиҳани Blackstone инвестицион корпорацияси молиялаштиради.\nРиз Hello Sunshine компаниясига 2016 йилда асос солган. У воқеа марказида аёл қаҳрамонлар ва уларнинг тажрибаси бўладиган фильм ҳамда сериаллар тақдим қилишни истаган. Бу қилган қарори дарҳақиқат тўғри бўлиб чиққан. Компаниянинг лойиҳалари катта фойда келтирган ва актрисанинг бизнес борасида муваффақиятга эришишига сабаб бўлган. Голливуддаги инсайдерларнинг айтишича, Риз сериалнинг ўзи суратга тушган ҳар бир эпизоди учун 1 миллион доллар олади. Актриса, шунингдек, катта миқдордаги гонорар эвазига рекламада фаол суратга тушади.\nForbes томонидан тузилган рўйхатга кўра, Жейми Герс дунёдаги энг бадавлат актриса деб топилган. Исми ва кинодаги фаолияти билан машҳур бўлмаган аёл миллиардер Энтони Ресслернинг рафиқаси экани билан кўпроқ маълум. У 3 миллиардга баҳоланадиган молиявий аҳволига турмуш ўртоғи сабаб эришган.\nМолиявий аҳволи 500 миллион долларга баҳоланадиган опа-сингил Мери-Кейт ва Эшли Ольсенлар рейтингда иккинчи ўринни эгаллаган. Кинода суратга тушмай қўйганига анча бўлган Ольсенлар айни вақтда дизайнерлик билан шуғулланади. Улар The Row номли кийим брендига эгалик қилади.\nОпа-сингиллардан кейин рўйхатда Риз, ундан сўнг эса молиявий аҳволи 350 миллион долларга баҳоланадиган Жессика Альба келади. Охирга вақтда фильмларда кам суратга тушаётган Альба Honest Beauty косметик брендига асос солган.\n2021 йилнинг энг бадавлат актрисалари рейтингидан, шунингдек, Жулия Робертс (250 миллион доллар), Женнифер Энистон (240 миллион доллар), Сандра Буллок (220 миллион доллар), Жейн Фонда (200 миллион доллар) ва Майли Сайрус (160 миллион доллар) ҳам ўрин олган.\nДунёдаги энг бадавлат актёр қандай кўринишга эга ва нега уни кўпчилик танимайди? (фото)\nЭркакларга аёллардан кўпроқ: Энг талабгир юлдузларга қанча пул тўланади?\nМиллиардерлар қалбини забт этган аёллар (фото)\nДунёдаги энг кўп ҳақ тўланадиган актёр — Дуэйн Жонсоннинг Лос-Анжелесдаги 27,8 миллион долларлик уйига саёҳат\n15:46 Кеча // 146799\n23:43 Кеча // 76938\n22:43, 20.01.2022 // 66733\n15:58 Кеча // 65624\n21:03 Кеча // 62380\nБлогер Миразиз Бозоровга суд ҳукми ўқилди


Индонезиянинг Бали оролида содир бўлган портлашда жами 26 одам қурбон бўлгани хабар қилинмоқда.\n05 март 2021, Тошкент вақти: 05:51\n130 дан ортиқ одам эса жароҳатланган. Ҳозирга қадар аниқланган маълумотларга кўра, портлашни уч ҳудкуш содир этган. Жабрланганларнинг аксарияти сайёҳлардир. Улар орасида японияликлар ҳам бор. Шу муносабат билан бугун Япония ҳукумати расмийси Индонезия ҳукуматини террорга қарши курашда қўшимча чоралар кўришга чақирди.\n“Бу террорчилик ҳаракати мутлақо бегуноҳ сайёҳларга қарши қаратилган эди. Бу жуда даҳшатли ҳол. Бундай ҳолат қайта такрорланмаслиги учун барча чораларни кўриш лозим”, - деди Япония ҳукумати расмийиси.


Оқ уй: "Боинг" ҳалокатига Путин ва Россия айбдор\nОқ уй вакили Жош Эрнест кундалик матбуот брифинги чоғида, АҚШ разведкаси маълумоти асосида, Malaysia Airlines ширкатига тегишли "Боинг" самолёти уриб туширилишига "Россия ва шахсан президент Владимир Путин айбдор дейиш мумкин", деб таъкидлади.\nБу АҚШ расмийлари тарафидан "Боинг 777" учқичи 17 июль куни Украина осмонида ҳалокатга учраганидан буён Россия номига айтилган энг кучли баёнотдир.\nЖаноб Эрнестнинг таъкидича, "Боинг 777" учқичи “ер – осмон” русумидаги ракета воситасида Украина шарқидаги исёнчилар назорати остида бўлган ҳудуддан уриб туширилган.\nАҚШ разведка маълумотига кўра, Россия Украина шарқидаги айирмачиларга оғир қуролларни етказиб бермоқда, уларга қуроллардан фойдаланиш йўл-йўриқларини кўрсатмоқда.\nРоссия айирмачиларга етказган шундай оғир қуроллардан бири “Бук” ракета тизимидир.\n- Шу сабабдан биз бу фожеага Владимир Путин ва Россия айбдор, деган хулосага келдик, - деди Жош Эрнест.\nОқ уй вакили ўз баёнотида АҚШ Санатининг разведка қўмитаси раиси муовини, республикачи Сэксби Чэмблисс сўзларидан иқтибос келтириб ўтди.\nЖаноб Чэмблисс шу разведка маълумотлари билан шахсан танишиб чиққан.\n- Ракета старт тугмасини руслар босганми ёки руслардан йўриқнома олган россияпараст айирмачиларми, барибир оҳир оқибат ҳаммаси шахсан Владимир Путинга бориб тақаляпти, - деди Эрнест.\nАҚШ разведка расмийлари ўз ихтиëридаги далилларга таянган ҳолда, бортида 298 одам бўлган Малайзия йўловчи учқичининг шарқий Украина ҳудудини назорат қилаëтган россияпараст айирмачилари томонидан уриб туширилганига ишонишларини билдирганди.\nMH17 рейси билан Амстердамдан Куала Лумпурга учаётган "Боинг 777" самолёти 17 июль куни Украина шарқидаги исёнчилар назорати остида бўлган ҳудудга қулаб тушганди.\nУчқичдаги 298 йўловчи ва экипаж аъзоларининг барчаси ҳаётдан кўз юмди.\nУчқич ҳалокатидан бир ҳафта ўтиб Брюсселда йиғилган ЕИ раҳбарлари бир қатор Россия расмийларини қора рўйхатга киритди.\nРоссия ташқи ишлар вазирлиги Оқ уй матбуот вакили Жош Эрнест баёнотига муносабат билдириб, АҚШни Россияга қарши тухмат ёғдираётганликда айблади.\nВазирлик сайтида босилган шарҳда Украинада юзага келган вазиятга Обама маъмурияти жавобгар экани таъкидланади.\n"Қўшма Штатлар Киев ҳукуматини русийзабон аҳоли норозилигини бостиришга ундашда давом этмоқда ва Украинадаги низо ва унинг оғир оқибатларига Барак Обама маъмурияти масъул", дейилади Россия ташқи ишлар вазирлиги сайтидаги шарҳда.\nРоссия ташқи ишлар вазирлиги Европа Иттифоқининг янги санкцияларига ҳам муносабат билдирди.\nВазирлик ўз баёнотида "Европа Иттифоқи Россияга қарши янги санкцияларни жорий этиб, хавфсизлик соҳасидаги халқаро ҳамкорликни тахдид остига қўйди", деб билдирди.


Россия полицияси Белгородда 6 кишини отиб ўлдирган шахсни қидирмоқда\nРоссиянинг Белгород шаҳрида полиция бир неча кишини отиб ўлдирган шахсни қидирмоқда.\nХабарларга кўра, Россиянинг Украина билан чегарасига яқин жойлашган шаҳардаги спорт анжомлари сотиладиган дўконда душанба куни қуролли шахс олти кишини отиб ўлдирган.\nҚурбонлар орасида дўконнинг уч ходими ва ўша жойда бўлган 14 яшар қизча ҳам бор.\nВоқеада бир киши яраланган. Ҳужум қилган шахс BMW русумидаги машинада қочиб кетган. Кейинроқ у ташлаб кетган машина топилган.\nПолиция ҳужум ўғрилик мақсадида амалга оширилганини тахмин қилмоқда.


Осиё Кубоги – 2019. Ўзбекистон МТЖ ва гуруҳдаги рақибларимиз ҳақида қизиқарли фактлар – mulkdor.com\nОсиё Кубоги – 2019. Ўзбекистон МТЖ ва гуруҳдаги рақибларимиз ҳақида қизиқарли фактлар\nJanuary 2 2019, 09:01 ДунёСпортЎзбекистонХабарларЭълонлар\nОсиё Кубоги – 2019 мусобақаси бошланишига кўп вақт қолмади. 24та терма жамоа бош соврин учун курашга киришишга тайёр.\nОсиё футбол конфедерацияси Осиё Кубогида қатнашадиган терма жамоалар ҳақида қизиқарли фактларни эълон қилди. Эътиборингизга биз жой олган “F” гуруҳи вакиллари ҳақидаги маълумотларни ҳавола қиламиз.\n“Кўк самурайлар” Осиё Кубогидаги иштирокни 1988 йил Қатардаги мусобақадан бошлашган. Ушбу мусобақа японлар учун муваффақиятсиз тугаган. Аммо кейинги мусобақаларда улар жуда яхши иштирок этиб, жами 4 марта Осиё Кубоги бош совринини қўлга киритишган.\nОсиё кубоги – 2019. ўзбекистон мтж ва ...\nОсиё Кубоги - 2019 мусобақаси бошланишига кўп вақт қолмади. 24та терма жамоа бош соврин учун курашга киришишга тайёр. Осиё футбол конфедерацияси Осиё Кубогида қатнашадиган ...\nДунёJanuary 2 2019, 09:01


Россиядан 150 нафар ўзбекистонлик автобусларда олиб келинмоқда - zarnews.uz\nРоссиядан 150 нафар ўзбекистонлик автобусларда олиб келинмоқда\nАввал хабар берилганидек, жорий йилнинг 22 октябрь куни Ўзбекистонга қайтиш истагида бўлган ҳамюртларимизни Россия Федерациясидан олиб келиш мақсадида Транспорт вазирлиги ҳузуридаги “Uzautotrans service” корхонаси томонидан 3 та автобус Екатеринбург шаҳрига жўнаб кетган эди.\nАвтобуслар белгиланган режага мувофиқ, ўз вақтида манзилга етиб борди. Ташкил этилган махсус автобус қатнови орқали Екатеринбург, Челябинск, Тюмень шаҳарларидан жами 150 нафар фуқаролар Ўзбекистонга олиб келинмоқда. Айни дамда Қозоғистон Республикаси ҳудудида бўлган автобуслар бир неча соатлардан сўнг Ўзбекистонга кириб келади.\nТранспорт вазирлиги матбуот хизмати хабарига кўра, ушбу махсус автобус қатновлари барча санитария қоидалари ва Қозоғистон ҳамда Россия Федерацияси томонидан қўйилган талабларга қатъий амал қилган ҳолда бажарилмоқда.\nТеглар: автобус қатновлари


Андижонда юк машинаси пиёдани босиб кетди - xabar.uz\nАндижонда юк машинаси пиёдани босиб кетди\n06.02.2021 12:45 0 1844\nЮк автомобиль ҳайдовчисига кўринмас ҳудуддан йўлни кесиб ўтаётган фуқаро автомобиль тагида қолиб вафот этди.\nҲодиса жорий йилнинг 5 февраль куни соат 14:30ларда, Андижон вилояти, Асака шаҳар, Беруний МФЙ, И.Бухорий кўчасидан ўтган 4Р-112 «Фарғона халқа йўли» автомобиль йўлининг 164-километрида содир бўлган.\nҲайдовчи, 1968 йилда туғилган Д.Б. «МАН» русумли юк автомобилида светофорнинг қизил чироғида тўхтаб турган вақтида, йўлни кесиб ўтаётган фуқаро, 1938 йилда туғилган Ю.А.ни кўрмай қолиб, ҳаракатланиб юбориши оқибатида уриб юборган.\nНатижада, пиёда, 83 ёшли Ю.А. тан жароҳатлари олиб воқеа жойида вафот этган.\nМазкур ЙТҲ юзасидан Асака шаҳар ИИБ ҳузуридаги ТБ томонидан терговга қадар дастлабки суриштирув ишлари олиб борилмоқда.


ЎЗБЕКИСТОН РЕСПУБЛИКАСИ ОЛИЙ СУДИҲАМ ФИРИБГАР, ҲАМ ТАЛОНЧИ ОЛТИ ОЙДА 14 КИШИГА ЖАБР ЕТКАЗГАН from\nҲАМ ФИРИБГАР, ҲАМ ТАЛОНЧИ ОЛТИ ОЙДА 14 КИШИГА ЖАБР ЕТКАЗГАН\nХалқимизда «Синалмаган отнинг сиртидан ўтма» деган пурмаъно нақл бор. Бу ўзинг аввалдан танимаган-билмаган инсонга ишонма, дегани ҳамдир. Аммо айрим юртдошларимиз ўта ишонувчанлиги ва соддалиги туфайли баъзан фирибгарлардан азият чекмоқдалар. Муқаддам ўғирлик ва талончилик жиноятларини содир этиб, икки маротаба судланган пскентлик ўуломжон Амиров (исм-шарифлар ўзгартирилган) ҳам ўзининг фирибгарлиги ҳамда талончилиги билан 6 ой муддатда 14 нафар кишига жабр етказишга «улгурган».\nҒ. Амировнинг фириб тўрига дастлаб Келес шаҳрида яшовчи Жамшид Валиев илинди. Ғ. Амиров Ж. Валиевнинг хонадонида оила аъзолари билан вақтинча ижарада яшаб юрарди. ¤шанда у хонадон соҳибининг янги дарвоза ва дераза панжаралари ўрнатмоқчи эканлигидан хабар топади.\n— Қўли гул уста танишларим бор. Дарвоза ва панжараларни сиз ўйлагандан ҳам аъло даражада қилиб ясаб беришади, — дейди ижарачи оғиз кўпиртириб. — Фақат пулини тўлиқ олдиндан беришингиз керак.\nАлбатта, Жамшид ҳаётда бировни алдамагани боис унга ҳам ўзига ишонгандек инонади. Шунинг учун 5 700 000 сўмни Ғ. Амировнинг қўлига тутқазади. Бироқ Ғуломжон берган ваъдасини бажармай, пулларни шахсий эҳтиёжларига сарфлаб юборади.\nШундан сўнг «қаҳрамон»имиз тадбиркор Мадина Эркаевани нишонга олади.\nУ тез орада М. Эркаева билан Ангрен шаҳрида жойлашган умумий овқатланиш қаҳвахонасини ижарага олиш юзасидан оғзаки келишувга эришиб, ўша куниёқ қаҳвахонанинг калитини қўлга киритади.\nПировардида бино ичида турган музлатгич, микротўлқинли печ, музқаймоқ музлатгичи ва 6 тўплам стол-стуллардан иборат 16 000 000 сўмлик буюмларни олиб кетади. Сўнг қайтиб қорасини кўрсатмайди.\nОрадан бир ой ўтгач эса, фирибгар йигит яна ўлжа излаб «ов»га чиқади.\nОқибатда Зангиота туманида киракашлик билан шуғулланувчи Мирайимжон Каримов навбатдаги жабрланувчига айланади.\n— Укам авария бўлиб, Хонободдаги касалхонага тушиб қолди. Олиб бориб келинг, илтимос, — дейди Ғ. Амиров ҳайдовчига.\nУ йўл ҳақини 130 000 сўмга келишади. Шифохонага етиб боргандан кейин Мирайим аканинг «Samsung G7» русумли, баҳоси 6 000 000 сўмлик уяли телефонини қўнғироқ қилиш важи билан сўраб олади.\nСўнгра тезда чиқишини айтиб ичкарига кириб кетади-ю, қайтиб чиқмайди. М. Каримов эса, кута-кута тоқати тоқ бўлгач, алданганини англаб етади.\nБуни қарангки, «қаҳрамон»имиз «Дамас» русумли, давлат белгиси «10 Z 835 AA» бўлган автомашина соҳиби Самад Ашировга нисбатан очиқдан-очиқ талончилик қилади. Аввалига у С. Ашировни Бектемир туманида тўхтатади.\n— Бўкага, касалхонага олиб боринг, илтимос. Бориб-келишга юз минг сўм бераман, — дейди ўзини «Бахтиёр» деб таништиргач.\nКейин аввалдан режалаштирган ишини амалга ошириш учун қулай пайт пойлаб бораверади. Бўка туман марказий шифохонасига етиб боргач, Самаджоннинг нархи 1 000 000 сўмлик «Samsung Glaxy Grand J-530» русумли уяли телефонини тортиб олади.\nС. Аширов телефонини қайтариб олиш мақсадида машинасини тўхтатади.\nЛекин Ғ. Амиров дарҳол «Дамас»дан тушиб, бошқа машинага ўтириб кетиб қолади.\nХуллас, Ғ. Амиров гоҳ у, гоҳ бу усулда 6 ой муддатда яна 11 нафар фуқарони 14 570 000 сўмга чув туширади. Ҳатто бир гал Зангиота тумани Хонобод қишлоғи ҳудудидаги 39-сонли шифохонанинг «Дамас» ҳайдовчиси Азизбек Абдурайимовни алдаб кетмоқчи бўлганида ИИБ ходимлари томонидан ушланади ҳам.\nЯъни А. Абдурайимовни Чирчиқ деҳқон бозори олдида тўхтатиб, Хонобод шифохонасига олиб бориб келишини сўраб, 80 000 сўм йўл ҳақи беришини айтади. Манзилга етиб, йўл ҳақини бермай шифохона ҳовлисига яширинмоқчи бўлганида эса, ИИБ ходимлари унинг фирибгарлигига чек қўйишади.\nЛекин фирибгар ва талончи йигитнинг шунда ҳам кўзи очилмайди. У, аксинча, жиноий хатти-ҳаракатини давом эттираверади.\nАлбатта, ҳаётда заррача қилинган яхшилик ҳам, заррача қинғир иш ёки ёмонлик ҳам жавобсиз қолган эмас. Шу маънода, Ғ. Амировнинг қилмишлари ҳам беиз кетмади.\nЖабрланувчиларнинг мурожаатига асосан, охир-оқибат Ғ. Амиров ички ишлар ходимлари томонидан қўлга олинади ва унга нисбатан жиноят иши қўзғатилади.\nЖиноят ишлари бўйича Зангиота туман суди судланувчи Ғ. Амировни Жиноят кодексининг 166-моддаси 3-қисми «а»-банди, 168-моддаси 3-қисми «б»-банди, 25,168-моддаси 3-қисми «б»-банди билан айбдор деб топиб, озодликдкан маҳрум қилиш жазосига маҳкум этди.\nКези келганда шуни қайд этиш керакки, Жиноят кодексининг 50-моддасига биноан, озодликдан маҳрум қилиш маҳкумни жамиятдан ажратиб, жазони ижро этиш колонияси ёки турмага жойлаштиришдан иборатдир. Илгари қасддан содир этган жинояти учун озодликдан маҳрум қилиш тариқасидаги жазони ўтаб чиқиб ёки ўтаётган чоғида, қасддан янги содир этган жинояти учун ҳукм қилинаётган шахслар жазони қаттиқ тартибли колонияларда ўташи шарт.\nШу боис, Ғ. Амиров тайинланган жазони қаттиқ тартибли колонияда ўташи белгиланди. Қолаверса, суд ҳукмида жабрланувчиларга етказилган зарарларни айбдордан ундириш ҳам ўз аксини топди.\nАлқисса, ҳаётда юз берадиган ҳар бир воқеа-ҳодисадан биз ўзимизга тегишли хулоса чиқаришимиз зарур. Тилга олинган воқеалар тафсилотлари ҳам бошқаларга сабоқ бўлади, деган умиддамиз. Зеро, фирибгарлик ҳамиша аянчли якун топган.


«Барселона» президенти Жоан Лапорта Мессининг жамоадан кетиш воқеаларини испан ОАВга берган интервьюсида эслаб ўтди.\n«Мессининг кетишидан жаҳлим чиқмади. Чунки, уни тўғри тушунаман ва ҳурмат қиламан. Биламан, у жамоада қолишни жуда хоҳлади ва «ПСЖ»дан олган таклифи туфайли катта босим остида эди.\nУ билан кўришганимда Париж клубидан аллақачон таклиф олиб улгурганини тушунган эдим. Ҳамма унинг қанчалик катта таклиф олганини билар эди.\nМен шартнома имзолашдан бош тортмаганман. Доим «Барса» учун фойдали қарор қабул қилишга ҳаракат қиламан. Ҳеч кимнинг клуб билан таваккал қилишга ҳақи йўқ.\nОчиғини айтишим керакки, энг сўнгги сониягача Мессининг клуб учун текинга ўйнашга розилигини айтишини кутдим. Мен буни жуда хоҳлаётгандим. Шунда лига бу шартномани қабул қила оларди. Лекин биз ўз тарафимиздан Лео даражасидаги футболчидан буни сўрай олмасдик», - дея Лапортанинг сўзларини келтирмоқда «RAC 1» канали.\nЭслатиб ўтамиз, Лео Месси ёзги трансферлар ойнаси вақтида каталонияликлар билан янги шартнома имзолай олмаган ва «ПСЖ»га кўчиб ўтган эди.


Келгуси ҳафта Ўзбекистонда яна аномал иссиқ кузатилади – "Ўзгидромет" / Ўзбекистон янгиликлари, энг сўнгги хабарлар\nЖАМИЯТ 0 Шархлар 2670 кўрилди\nЎрта Осиё иқлими учун бу йилги июль ойи жуда иссиқ келди. Ой ҳали тамом бўлмаган бўлса-да, бутун метеорологик кузатувлар даврида юртимизнинг кўпгина жойлари, жумладан, Тошкент шаҳрида энг иссиқ июль ойини бошдан кечирдик – “Ўзгидромет” маркази бош синоптиги Ирина Зайцева бу ҳақда ЎзАга берган интервьюсида маълум қилди.\nУнинг сўзларига кўра, 11 июлдан ҳаво ҳарорати меъёрдан 5-7 даражага, айрим жойларда ундан ҳам юқори бўлди. Масалан, Тошкентда максимал ҳарорат ҳар куни 40 даражадан ошди. Энг жазирама кунларда 42-43 даражага етди. Шимолий, жанубий районлар ва чўл зоналарида бундан ҳам иссиқ бўлиб, кундузи ҳарорат 44-46 даражага кўтарилди.\nАслида, бундай ҳароратларни бизнинг иқлим шароитимизда одатдан ташқари деб бўлмайди. Ваҳоланки, иссиқ ҳавони атмосферадаги жанубий-ғарбий оқимлар келтириб чиқаради, иссиқ ҳаво юртимиз ҳудудига асосан Эрондан кириб келади. Аммо, бу даврнинг узоқ давом этганлиги дарҳақиқат аномал об-ҳаво ҳодисасидир.\nАгар кузатувларга мурожаат қиладиган бўлсак, бундай иссиқ июль 2018 йилда қайд этилган. Тошкентда максимал ҳарорат 43 даражагача, жанубда 46-47 даражагача етган. Яъни ҳарорат бу йилдаги қийматларга яқин бўлган.\nПойтахтимизда энг иссиқ ҳарорат эса бутун кузатувлар даври мобайнида 1997 йил 18 июль куни қайд этилган. Ўшанда ҳарорат 44.6 даражани ташкил қилган, – дейди бош синоптик.\nЁзнинг иссиқ келиши қишдаги совуққа қанчалик боғлиқ?\n– Бу икки мавсумдаги об-ҳавони бир-бири билан боғлаш нотўғри. Бу “гипотеза”нинг назарий жиҳатларига тўхталмасдан, бир мисол келтирамиз.\n2017-2018 йилдаги қиш фасли меъёрга яқин бўлди. Ўша қишда аномал совуқлар кузатилмади. Фақат қисқа даврларда ҳавонинг ҳарорати ўртача совуқ бўлди. Шунга қарамасдан ёзнинг ўртаси жуда иссиқ бўлди. 2018-2019 йил ёдингизда бўлса, қиш жуда илиқ келди. Ёз эса яна аномал иссиқ ҳавоси билан “ўзини кўрсатди”. Шунинг учун қишдаги совуқ ҳароратлар билан ёздаги жазираманинг ҳеч бир-бирига боғлиқлиги йўқ.\nҲароратни ўлчашда сояга асосланар экансизлар? Бироқ, одамлар очиқ ҳавода юради. Шуни ҳисобга олиб, қуёшда бунча даража, сояда эса кўрсаткич бундай, деган маълумотларни тақдим этса бўлмайдими?\n– Биз бундан аввал ҳам ҳароратнинг қандай ўлчаниши тўғрисида маълумот берган эдик. Бу билан ижтимоий тармоқ фойдаланувчилари, умуман аҳоли ўртасида норозилик пайдо қилдик. Иссиқдан азият чекаётган ва қийналаётган одамларни ишонтириш жуда қийин, лекин бунда синоптикларнинг айби йўқ.\nТўғри қуёш нурлари остида (очиқ ҳавода) бўлган инсон ҳаво ҳароратини эмас, қуёшдан келаётган, ер юзасидан кўтарилаётган ҳамда атрофдаги қизиган предметлар ўзидан чиқараётган энергия таъсирида иссиқлик босимини ҳис этади. Бу иссиқлик таъсирини ўлчашнинг иложи йўқ. Агар сиз асфальтда ёки яшил ўт устида, очиқ жойда ёки бетондан қурилган баланд бинолар орасида турсангиз, ёки умуман машинада кетаётган бўлсангиз, ҳарорат турлича сезилади. Ҳаттоки эгнингиздаги кийимингиз тайёрланган мато тури ва ранги ҳам роль ўйнайди. Инсон қуёш остида ҳис қиладиган ҳароратни ўлчаб ҳам, прогноз қилиб ҳам бўлмайди.\nБутун дунёда ҳарорат Жаҳон метеорология ташкилоти ишлаб чиққан ягона стандартлар асосида ўлчанади. Ҳозир Интернет орқали ҳам, ОАВ да ҳам дунёнинг исталган мамлакатидаги об-ҳавони билиб олиш мумкин. Энг иссиқ мамлакатлардаги ҳарорат кўрсаткичларига бир қаранг, ҳеч қаерда ҳамюртларимиз иддао қилаётган ҳарорат кўрсаткичларини кўрмайсиз. (“бизда 50-60 даражага чиқди, синоптиклар алдаяпти” деб кўп гапирилди). Ваҳоланки, Ўзбекистон энг иссиқ мамлакатлар қаторига кирмайди.\nЖаҳонда энг юқори ҳаво ҳарорати АҚШнинг Калифорния штатидаги Ўлим водийсида 1913 йилда қайд этилган (56,7°С). Шунга яқин ҳароратлар турли йилларда Африкада ва Яқин Шарқда кузатилган. Ўзининг географик жойлашуви ва иқлимий шароитларига кўра Ўзбекистон бу ҳудудлар билан умуман “беллаша олмайди”.\nЎзбекистонда энг юқори ҳарорат Қизилқум чўлида ва Термиз шаҳри яқинида қайд этилди. (50°С).\nБундай иссиқ кунлар яна қанча давом этиши мумкин?\n– Бу ҳафтанинг бошидан Ўзбекистоннинг шимолий туманларига Волгабўйи ҳудудидан ҳаво оқими кириб келиши натижасида Қорақалпоғистон Республикаси ва Хоразм вилоятида, юртимизнинг чўл зоналарида ҳарорат фони бироз пасайди. Яқин кунларда Ўзбекистоннинг қолган ҳудудларида ҳам ҳарорат бироз пасайиб, 24-26 июль кунлари Ўзбекистоннинг катта қисмида кундузи ҳарорат 37-40 даража атрофида бўлади.\nАммо, кейинги ҳафтанинг бошида юртимизга яна иссиқ ҳаво оқими кириб келади. Шунинг учун июль ойининг охирги ва август ойининг биринчи кунлари яна жуда иссиқ бўлади. Бироқ, бу иссиқ қанчалик узоқ давом этиши тўғрисида ҳозирча башорат қилиш қийин.


ЎзА - Мусулмонлар идораси вакиллиги: “Фильмларни оммага намойиш қилишдан олдин дин уламоларининг ҳам муҳокамасидан ўтиши керак”\n26.02.2019 12:21:53 Чоп этиш версияси\nМусулмонлар идораси вакиллиги: “Фильмларни оммага намойиш қилишдан олдин дин уламоларининг ҳам муҳокамасидан ўтиши керак”\nОммавий ахборот воситалари ва ижтимоий тармоқларда хорижий сериалларнинг муҳокамалари қизғин давом этмоқда. Uza.uz сайти хорижий сериалларнинг эфирга узатилиши билан боғлиқ масалалар юзасидан кенг жамоатчилик вакилларининг фикри-мулоҳазаларини давом эттиради.\nКеча, 25 февраль куни Ўзбекистон Хотин-қизлар қўмитасининг бу борадаги позицияси билан танишган эдингиз. Қуйида Ўзбекистон мусулмонлари идораси Тошкент шаҳар вакиллигининг муносабатини ўқийсиз.\nТошкент шаҳар бош имом-хатиби ўринбосари,\n“Ислом ота” жоме масжиди имом-хатиби:\n– Муновий розияллоҳу анҳу айтадилар: “Ҳаё икки хил бўлади: нафсоний ва иймоний. Биринчиси, у барча инсонларда яратилган бўлади. Авратни очишдан ёки одамлар ҳузурида жинсий яқинлик қилишдан ҳаё қилиш кабилар киради. Иккинчиси эса мусулмоннинг Аллоҳдан қўрқиб ҳаром ишлардан тийилишидир”.\nМаъсият, гуноҳлар ёмонликларидан бири қалб ҳаётини моддаси бўлган ҳаёни кетказишидир. Ҳаё барча яхшиликларнинг асосидир. Унинг кетиши барча яхшиликларнинг кетишидир. Гуноҳлар аста-секин ҳаёни заифлаштириб бир йўла йўқ қилиб юбориши ҳам мумкин.\nОйнаи жаҳонда бериб борилаётган кундалик фильмларнинг баъзилари инсон психологияси, ақли ва қалбига салбий таъсир қилмоқда. Бу эса жамиятда янги жиноят турини содир бўлишига олиб келмоқда. Маълумки, инсон икки бир-бирига зид бўлган руҳ ва нафс жам қилинган ягона мавжудот ҳисобланади. Шундай экан, салбий оқибатларга етаклаб борувчи фильмлар инсонда ёмон оқибатни келтириб чиқаради. Энг хатарлиси, бу фильмларни ёш йигит-қизлар ота-онаси билан кўриши ва фильм қаҳрамонларига ўзларини ўхшатишга ҳаракат қилишларидир.\nТаклифим, инсон маънавий-руҳий озуқа оладиган тарихий, ёшларни Ватанга муҳаббатли бўлишга чорловчи фильмларни кўпайтириш керак. Халқимизда соғлом муҳит ва соғлом маънавий иммунитетни кучайтириш лозим. Фильмлар оммага намойиш қилишдан олдин дин уламолари ва турли соҳа вакиллари муҳокамасида тасдиқланиши зарур.\nЎзА мухбири Хуршид Қодиров


Месси Аргентинага қайтса 2 ҳафталик карантинга олиниши мумкин\n«Барселона» ҳужумчиси Лионель Месси Аргентинага борса 14 кунлик каратинга олиниши мумкин.\n«Коронавирус билан боғлиқ эпидемиологик вазият туфайли Аргентинада хориждан келганлар учун карантин жорий қилинган. Вирус тарқалган мамлакатлардан келганлар 14 кунга изоляция қилиниши шарт. Коронавирус тарқалишининг олдини олиш мақсадида, спортчиларга Хитой, Жанубий Корея, Япония, Эрон, АҚШ, Италия ва Европанинг бошқа мамлакатларига бориш тавсия қилинмайди», – деб Аргентина ҳукумати баёнотини келтирмоқда TyC Sports.\nЭслатиб ўтамиз, Месси ЖЧ-2022 саралашидан ўрин олган Эквадор ва Боливияга қарши ўйинларда иштирок этиш учун Аргентина миллий жамоасига чақирилган эди.


МУБОРАК ОВОЗЛАРИ - Hidoyat.uz\nАсосий саҳифа Мақолалар МУБОРАК ОВОЗЛАРИ\nЧоп этилди Iyul 3, 2020 МУБОРАК ОВОЗЛАРИda fikr bildirishni o'chirish\nРасулуллоҳ соллаллоҳу алайҳи васалламнинг муборак овозлари ниҳоятда чиройли, ёқимли бўлгани ҳақида Анас ибн Молик розийаллоҳу анҳудан шундай ривоят қилинади: «Пайғамбарларнинг юзи ва овози чиройли қилиб яратилган. Сизларнинг Пайғамбарингиз (Муҳаммад соллаллоҳу алайҳи васаллам) уларнинг ичида юзи ва овози энг чиройлисидир» (Имом Термизий ривояти).\nБаро ибн Озиб розийаллоҳу анҳудан ривоят қилинади: «Расулуллоҳ соллаллоҳу алайҳи васаллам хуфтон намозида Тийн сурасини ўқидилар. Шу кунгача у зотнинг овозларидан чиройлироқ овозни эшитмаганман» (Имом Бухорий ва Имом Муслим ривояти).\nЖубайр ибн Мутъим розийаллоҳу анҳудан бундай ривоят қилинади: «Расулуллоҳ соллаллоҳу алайҳи васаллам хушовоз бўлганлар (Абул Ҳасан Заҳҳок ривоят қилиб, «Шарҳул мавоҳиб»да нақл қилган) . Умму Маъбад айтганидек, ўткир овозли эдилар. Бундан ташқари, у зотнинг овозлари бошқаларнинг овози етиб бормайдиган жойларга ҳам етадиган даражада кучли эди».\nБаро ибн Озиб розийаллоҳу анҳу Расулуллоҳ соллаллоҳу алайҳи васалламни таърифлаб, бундай деган: «У зот бизларга шундай хутба қилардиларки, ҳатто хоналаридаги аёлларга ҳам эшитиларди» (Имом Байҳақий ривояти) .\nУмму Ҳониъ айтади: «Мен кечалари ҳовлимиз айвонида туриб, Расулуллоҳ соллаллоҳу алайҳи васалламнинг Каъбадаги қироатларини бемалол эшитардим» (Имом Ибн Можа ривояти).


Спортчиларнинг оддий халқдан кўра кўпроқ пул топишини оддий қабул қилишимизнинг сабаби аслида, ноўрин таққослашдан келиб чиқади. Бу ҳақида жиддий ўйлаб кўрмаганимизнинг ҳам сабаби шу ерда. Ҳамма ерда шунақа, деб Европадаги футболчиларнинг ақл бовар қилмас маошлари ҳақида ўйлаб қоламиз ва ҳаммаси нормал деб кетаверамиз. Ҳатто футболчиларимизнинг савияси танқид остига олинганда, баъзи «футболни яхши тушунадиган» мутахассисларимиз европалик футболчилар даромадини пеш қилганини ва Мессидан минг баробар кам ойлик олаётган футболчиларимиз савияси Мессидан сезиларли паст бўлишини нормал баҳолаганини эшитганман.\nРостдан ҳам Криштиану Роналду бир ҳафтада олий лигамизда тўп сураётган ўша 500га яқин футболчиларнинг бир ойда топадиган жами даромадидан кўп маош олади. Фарқ, даҳшат-а? Терма жамоамизнинг омади келиб қолса, ўша Роналду тўп сурадиган Португалия билан 0:0 ўйнаб қўйиши ҳам мумкин. Шуни назарда тутсак, футболчиларимиз анча кам пул топаётганга ўхшаб қолади. Ва ўша 50 миллион ҳақида гапирганда, Роналду билан солиштирамиз, ўқитувчи билан эмас. Хўп, деб кетаверамиз. Ўқитувчи бўлиш осон, яхши футболчи бўлиш осон эмас. Иқтидор керак.\nШунақа деб кетаверамиз. Аслидачи? Аслида гап савиянинг ўзида эмас. Шартли «Пахтакор» ва «Барселона»да тўланаётган маошларнинг асосларига эътиборни қаратиш лозим.\nМессига ҳафтасига 600 минг евро маош тўлаётган «Барселона» ўша ҳафтада бу суммадан бир неча баробар катта пул топади. Умуман, Европа клублари ҳар ҳафта футбол ишлаб чиқарадилар ва уни сотадилар. Футболни футболчилар, мураббийлар, персонал ва бошқалар ишлаб чиқарадилар. Мухлислар, телетомошабинлар сотиб оладилар. Ўша футболфурушликдан келиб тушган пулга қараб маош белгиланади. Яъни Мессига тўланаётган пулнинг ортида асос бор. «Аякс» сотаётган футбол арзонроқ, демак, «Аякс» футболчиларига камроқ пул тўлайди. Ҳаммаси боғланган.\nТўғри, бояги корхона мисолида айтадиган бўлсак, ишлаб чиқаришни ривожлантириб, товарни рақобатбардош қилиб олгунча, баъзида, даромаддан кўра каттароқ харажат қилиниши нормал ҳолат. Аммо бу вақтинча бўлади, ҳамда товар нархини ошириш ёки харажатни камайтиришга йўналтирилган тизимда ишланади. Йилдан йилга аҳвол ўнгланиб қолади. Биздачи?\nИккинчидан, тўғри, «Пахтакор»даги рақамлар бошқа Суперлига клубларидан сезиларли даражада фарқ қилади. Шунинг ўзи ҳам мувозанатнинг бузилишига олиб келади. «Пахтакор» маошлар планкасини анча юқори кўтаргани натижасида, бошқа клубларда ҳам харажатлар нисбатан ошиши табиий. Хўш, «Пахтакор» маош белгилашда ўлчовни нимага қараб оляпти, Осиёдаги етакчи клубларгами, Европагами ёки Ўзбекистон шароитидаги талаб ва таклиф мувозанатигами? Бу хусусда аниқ бир асоснинг йўқлиги бутун футболимиздаги харажатларнинг, маошларнинг сунъий ўсишига сабаб бўлади, бу биринчидан футболимизни қимматлаштирса, иккинчидан, биз доим орзу қиладиган хусусий клублар, футбол хўжалигига асосланган жамоалар пайдо бўлишини бир неча йилга кечиктиради. Ахир «Пахтакор» даражасининг ярмини ҳам ушлаб туриш учун жуда катта мулкдор бўлишингиз керак, бундай имконият деярли йўқ. Англиядаги каби «МЮ» ёки «Арсенал»нинг оммавийлигидан кичик клублар ҳам даромад қилиш имкони йўқ экан, харажатларнинг сунъий ошишидан нима наф? Барибир Осиёда натижа кўрсатмаётган эканмиз, 14 жамоа жами 300 миллиард харажат қилиб, «Пахтакор»ни чемпион қилди нима-ю, шу харажат 50 миллиард бўлди нима? Барибир «Пахтакор» чемпион бўлади, биз футбол томоша қиламиз, кўпроқ тўлаш нимага керак?


Маълумки, Хадра майдонида 2013 йили улкан қурилиш-таъмирлаш ишлари амалга оширилиб, аҳоли ва транспорт воситаларининг ҳаракатланиши учун қулай имконият яратиш мақсадида Фурқат кўчасини Зарқайнар ва Себзор кўчалари билан боғлайдиган ер ости автомобиль йўли реконструкция қилинган эди. Бунинг узвий давоми сифатида Себзор кўчаси бўйлаб Абдулла Қодирий кўчаси устидан ўтадиган янги кўприк қурилди. Аввал хабар берилганидек, 12 май куни ушбу кўприк фойдаланишга топширилди. Мустақиллигимизнинг йигирма тўрт йиллиги олдидан пойтахт аҳли ва меҳмонларига улкан туҳфа бўлган мазкур иншоот ҳар жиҳатдан қулайлиги билан юртдошларимизга маъқул келиб, катта таассурот қолдирмоқда. Буни улардан айримларининг дил сўзларидан ҳам билиш мумкин.\n“Шуҳрат” медали соҳибаси:\n— Ер юзида мамлакат кўп, шаҳарлар бисёр, аммо жонажон диёримиз — Ўзбекистонимиз битта. Осмони мусаффо, халқи фаровон, ёшлари илмга чанқоқ, нуронийлари эъзозда, тинч-осойишта шундай юртимиз борлигидан ҳар қанча фахрлансак арзийди. Ҳадемай, истиқлолимизнинг 24 йиллигини нишонлаймиз. Ватанимиз ва халқимиз ҳаётида муҳим аҳамиятга эга бўлган ушбу сана олдидан мана бу кўприк қурилиб, фойдаланишга топширилганидан жуда-жуда қувондик.\nИшга шу кўчадан қатнайман. Илгари бу ерда тирбандлик кузатиларди. Кўприк фойдаланишга топширилганлиги туфайли ана шу муаммо бартараф этилди. Очиғи, бу иншоот томоша қиладиган, завқланадиган даражада кўркам бўлибди. Президентимизга раҳмат. Давлатимиз раҳбарининг оқилона сиёсати боис биз мана шундай фаровонликка эришаяпмиз. Шу боис ҳам аҳоли учун муносиб турмуш шароитлари яратиш, яшил ҳудудларни кенгайтириш борасидаги ишлар натижасида пойтахтимиз тобора обод ва кўркам бўлиб бораётир. Буюк Британиянинг нуфузли “Экономист” журналининг баҳосига кўра, Тошкент шаҳри дунёдаги яшаш учун энг қулай бўлган 140 шаҳар орасида 58-ўринни эгаллагани ҳам бежиз эмас. Бу Ўзбекистонда амалга оширилаётган ислоҳотлар самарасининг халқаро эътирофидир.\nЎзбекистон Республикаси халқ ўқитувчиси:\n— Кўприкнинг икки томонида пиёдалар учун иккита ер усти ўтиш йўлаги барпо этилгани, уларга чиқиб-тушиш учун зинапоя билан бирга, эскалатор ва лифт ҳам қурилганлигидан ҳайратландим. Қолаверса, бу ерда ёғин-сочинли кунларда ҳимояланиш мосламалари ҳам ўрнатилган. Бундай замонавий, одамлар учун барча қулайлик эътиборга олинган кўприк-иншоотлар дунёнинг баъзи мегаполисларидагина мавжуд. Мазкур иншоот мамлакатимизда инсон манфаатларини таъминлашга қаратилаётган эътиборнинг амалий ифодаси бўлди. Кўриб турганингиздек, бугун ўқувчилар билан кўприкни томоша қилгани келдик. Унинг ёнида одамлар ҳордиқ чиқариши, болажонлар яйраб ўйнаши учун шароитлар яратилибди. Кўз тегмасин, буларнинг ҳаммаси тинчлик туфайлидир. Бинобарин, давлатимиз раҳбари 9 май — Хотира ва Қадрлаш кунига бағишлаб ўтказилган маросимда мамлакатимиз тараққиёти, халқимизнинг бугунги ва эртанги ҳаёти, жаҳондаги мавжуд вазият ҳақида ўта муҳим ва долзарб фикрларни билдирдиларки, бу мулоҳазалар ҳар биримизни ён-атрофда содир бўлаётган воқеа-ҳодисаларга янада сергаклик билан қарашга, қолаверса, ана шундай дориламон ва осуда кунларимизни қадрлашга ундайди.\n— Давлатимиз раҳбарининг чиқишларини телевизор орқали қолдирмай кузатиб бораман. Хотира майдонида айтган сўзлари ҳам қалбимга муҳрланиб қолди. Президентимиз Иккинчи жаҳон урушида 1,5 миллион юртдошимиз қатнашганини, шундан тахминан 500 минг ватандошимиз ҳалок бўлганини айтиб, бу фожиа Ўзбекистондаги биронта хонадонни четлаб ўтмаганини таъкидладилар. Мана шу мисолнинг ўзиёқ урушнинг оқибати нақадар аянчли эканлигини кўрсатади. Бу сўзлардан тегишли хулосалар чиқаришимиз шарт. Ён-атрофимизда кузатилаётган ҳолатлар, турли мамлакатларда рўй бераётган хунрезликлар ҳақида ҳар куни эшитамиз. Шукрки, юртимизда тинчлик-осойишталик. Шунинг учун ҳам мана бундай кўприклар қурилаяпти, ўзгаришлар рўй бераяпти.\nЧиндан ҳам, юртимизда инсон ва унинг манфаатларига қаратилган ислоҳотлар ҳар биримизнинг ҳаётимизда яққол бўй кўрсатиб турибди. Юрт тинч экан, барча орзу-ниятларимиз ушалиши, фарзандларимиз камолини кўришимиз муқаррар. Шу маънода, ҳеч нарса билан ўлчаб, баҳолаб бўлмайдиган “Тинчлик” деб аталмиш бебаҳо неъматни асраш бурчимиздир.\nМазкур рукндаги бошқа мақолалар: « Жамиятимизнинг мустаҳкам пойдевори\tЁшлар учун янги уйлар »


Қўшилган сана: 2015-06-11 16:14:38\nПойи Калон меъморий мажмуи барча меҳмонлар эътиборини жалб қиладиган жой. Мўғул давридан анча илгари, ХII асрда барпо этилган Калон Минорасини деярли ҳамма жойдан кўриш мумкин. ХVI асрда унинг ёнида Масжиди Калон ва рўбарўсида Мири араб мадрасаси қурилган. Мусулмон байрамларида минора тепасидан муаззиннинг солиҳ мусулмонларни намозга чорловчи овозини эшитиш мумкин эди. Қадим замонларда кечаси минора тепасида ёқилган оловни узоқ-узоқлардан кўриш мумкин бўлган. Ҳозир, худди илгари пайтдагидек, минора эски шаҳар тепасида турибди.\nМинора ўзининг уйгун шакллари ва аниқ чизиқлари билан узоқдан сизнинг эътиборингизни тортади. Агар сиз минорани кўриш шарафига муяссар бўлсангиз, унинг аниқ пропорсиялари ва чиройли терилган ғиштига мафтун бўласиз. Масжиди Калон Самарқанд шаҳридаги Бибихоним масжидидан кейин Ўрта Осиёдаги иккинчи энг катта масжид. Мусулмон байрамида масжидга 10 минг киши сиғиши мумкинлиги ўз исботини топган. Масжиднинг усти очиқ йирик ҳовлиси, унинг ажойиб пештоқлари ва усти ёпиқ айвонлари унутилмас таассурот қолдиради. Масжиди Калон рўпарасида жойлашган Мири Араб мадрасаси пропорсияси ва симметрияси туфайли ўзидан кейин қурилган масжидлар учун ҳамиша намуна вазифасини ўтаган. Бўлғуси имомлар таълим олган Мири Араб мадрасаси кўп йиллар давомида собиқ шўролар иттифоқи даврида амал қилган ягона мадраса бўлган.


Депутатлар Қашқадарё ва Наманганда электр энергиясидан фойдаланиш самарадорлигини ўрганиб чиқишди\nЎзбекистон Олий Мажлиси Қонунчилик палатаси Саноат, қурилиш ва савдо масалалари қўмитаси томонидан ўтказилган йиғилишда 2009 йил 30 сентябрда қабул қилинган “Электр энергетикаси тўғрисида”ги қонун талабларининг Қашқадарё ҳамда Наманган вилоятларидаги ижроси таҳлил қилинди. Бу ҳақда “Жамият” газетаси ёзмоқда.\nЙиғилиш давомида маълум қилинишича, 2014 йили “Ўзбекэнерго” акциядорлик жамияти томонидан ишлаб чиқарилган электр энергиясининг ҳажми 55.4 млрд кВт/соатни ташкил этди. Жами 5.9 млн истеъмолчига 43.2 млрд кВт/соат электр энергияси етказиб берилди.\nЭришилган ютуқлар билан бир қаторда, камчиликлар ҳам танқид остига олинди. Жумладан, саноат концентрациялашган ҳудудлар ва шаҳарларга нисбатан туман, қишлоқ жойларида электр энергияси таъминотидаги бир кунлик узилиш ҳолати кун давомида баъзан 18-20 соатни ташкил этмоқда ва бу истеъмолчиларнинг ҳақли эътирозларига сабаб бўлмоқда.\nШу билан бирга, бундай ҳолатларга кўп жиҳатдан аҳоли орасида қарздорликнинг кўпайиб кетиши ҳам сабаб бўлмоқда. Умуман, мазкур тизимда қарздорлик жиддий тус олмоқда. Жорий йилнинг биринчи чораги натижаларига кўра, Наманган вилоятида 217.883 млрд сўм, Қашқадарё вилоятида 317.824 млрд сўм қарздорлик қайд этилган.


Тошкентда уч ёшли бола 5-қават деразасидан тушиб кетди — видео - UzNews.uz\nҚаровсиз қолдирилган бола дераза панжарасидан чиқиб, пастга тушиб кетган.\nИжтимоий тармоқларда Тошкентдаги кўп қаватли уйларнинг бирида 5-қаватда ёш бола осилиб қолгани ва пастга тушиб кетгани акс этган видео тарқалди. Бола пастга қулаётганида учинчи қават деразаси томига урилган, уни пастда мато тутиб турган кишилар қутқариб қолишган.\nССВ жамоатчилик билан алоқалар бўлими раҳбари Фурқат Санаевнинг хабарига кўра, ҳодиса 14 январь куни пойтахтнинг Олмазор туманида содир бўлган. У ота-она 3 ёшли боласини уйда ёлғиз қолдирганини маълум қилган. Шу вақтда бола дераза токчасига чиқиб, панжарадан чиқиб олган.\nБола йиқилиш оқибатида жиддий жароҳатлар олмагани хабар қилинмоқда. Ҳозирда болага малакали шифокорлар томонидан керакли тиббий ёрдам кўрсатилмоқда.


Саҳоба деб кимларга айтилади? » Тавҳид\nСаҳоба деб кимларга айтилади?\n793 марта ўқилган\nСаҳобий – Набий соллаллоҳу алайҳи ва салламни, у кишига иймон келтирган ҳолда кўриб, ана шу асосда вафот этган кишидир.\nИмом Бухорий роҳимаҳуллоҳ ўзларининг «Саҳиҳ»ларида (3/1333) шундай дедилар: «Мусулмонлардан бўлган бирор киши Набий соллаллоҳу алайҳи ва саллам билан ҳамсуҳбат бўлган бўлса ёки у кишини кўрса, у киши (соллаллоҳу алайҳи ва саллам)нинг саҳобаларидандир».\nҲофиз ибн Ҳажар роҳимаҳуллоҳ шундай дедилар: «Бухорий ишонч билан айтган ушбу қовллари Аҳмад ва муҳаддисларнинг жумҳур уламолари сўзидир. Бухорийнинг «мусулмонлардан бўлган», деган сўзлари билан у киши (соллаллоҳу алайҳи ва саллам)га ҳамсуҳбат бўлган ёки кўрган кофирлар (ушбу таъриф остига) кирмайди. У киши (соллаллоҳу алайҳи ва саллам)нинг вафотларидан кейин Исломга кирганларга келсак, «мусулмонлардан бўлган», деган сўзларига мувофиқ келса-да, бироқ у ушбу (саҳобий деган) сифат остига дохил бўлмайди. Ана шу таянса (арзийдиган сўздир)» («Фатҳул Борий» (7/4)).\nҲофиз Ироқий роҳимаҳуллоҳ саҳобийга таъриф бера туриб шундай дедилар: «Қаршиликка учрашдан саломат бўлган қовл шуки: Саҳобий – Набий соллаллоҳу алайҳи ва салламга мусулмон бўлган ҳолатда йўлиқиб, сўнгра Исломда вафот этган кишидир. (Ушбу сўзимиз билан) муртад бўлиб, кофир бўлган ҳолатда вафот этган кимса (саҳобий таърифи остига) дохил бўлмайди.\n«Мусулмон бўлган ҳолатда», деган сўзим билан у киши (соллаллоҳу алайҳи ва саллам)ни кофир бўлган ҳолида кўриб сўнгра соллаллоҳу алайҳи ва салламнинг вафотларидан кейин Исломга кирган киши борасида эҳтиёткорлик билан ёндашдим. Чунки у машҳур сўзга кўра Қайсарнинг (ўша вақтдаги Рум диёрининг подшоси) элчиси каби саҳобий эмасдир» («Шарҳ ат-Табсиро ва ат-Тазкиро» (205)).\n«Ушбу шартимиз билан яна Набий соллаллоҳу алайҳи ва салламни мусулмон бўлган ҳолида кўрган ва Исломда вафот этган ёки Набий соллаллоҳу алайҳи ва салламни вафот этганларидан кейин, бироқ дафн қилинишларидан олдин кўрган киши (ҳам саҳобий таърифи остига) дохил бўлмайди.\nДарҳақиқат ушбу воқеа Абу Зуайб Хувайлид ибн Холид ал-Ҳанзалийда юз берди. Чунки у соллаллоҳу алайҳи ва саллам билан ҳамсуҳбат (бўлиш шарафига етишмади).\nВа яна ушбу (шартимиз билан) у кишини мусулмон бўлган ҳолатда кўрган-у, бироқ муртад бўлиб, муртадликда вафот этган кимса (ҳам) Ибн Хоттал каби (саҳобий таърифи остига дохил бўлмайди)» («Тадриб ар-Ровий» (2/191)).\nДарҳақиқат ушбу саҳобий тарърифи ҳақидаги қовлни Ибн Ҳажар «Нузҳатун Назор» (88)да ва Суютий «Тадриб ар-Ровий» (2/191)да ихтиёр қилишди.\n/ Кутубхона / Турли мавзулар / Саҳоба деб кимларга айтилади?


Samsung компанияси Galaxy Note 7 ишлаб чиқарилиши тўхтатилишидан қанча зарар кўриши маълум қилинди\n18:52 / 16.01.2017\nSamsung корпорацияси ўз-ўзидан портлаб кетиши мумкин бўлган Galaxy Note 7 смартфонларини ишлаб чиқаришни тўхтатиш қарори сабабли 19 млрд доллар йўқотиши мумкин, деб хабар бермоқда Daily Mail нашри.\nНашр мутахассисларининг таъкидлашича, компания Galaxy Note 7 ишлаб чиқаришини тўхтатишдан 17 млрд доллар зиён кўради. Агар фойдаланувчилар барча сотиб олинган смартфонларни қайтаришса, унда улардан ҳар бирига бериладиган товон пули 850 долларни ташкил қилади. Шу сабабли Samsung яна 2,2 млрд доллар зарар кўради.\nНашр манбасининг таъкидлашича, корпорация ички тергови натижаларига кўра, смартфонларнинг алангаланиб кетишига аккумуляторлари сабаб бўлган. Тахмин қилинишича, Samsung расмий натижаларни 23 январда чоп этади.


ОЧЛ превьюси. "Зобаҳан" (Эрон) - "Қувайт СК" (Қувайт) / CHAMPIONAT.asia\n21:00Назорат учрашуви. "Андижон" - "Динамо" 1:0 0 20:55Алькантара: "Бэйл, Роббен ва Рибери бир хил позицияда ўйнашади" 1 20:30"Ювентус" Ҳалқаро чемпионлар кубогидан қанча даромад кўриши маълум бўлди 1 20:10Винисиус 1 йил аввал "Реал" футболчисига айланганди 0 19:45"Сиэттл" ва "Боруссия Д" учрашувида 8 ёшли дарвозабон майдонга тушди 5 19:25"Ювентус" - "Тоттенхэм" 2:3 7 19:20Месси ва Роналду туркиялик ошпазнинг тарвузли суратида намоён бўлишди 17 19:04Olamsport: Пакьяо ва Турман ўртасидаги 12 раундлик жанг, Шарапова мухлислардан маслаҳат сўради 0 18:58"Монако" "Милан" ҳужумчисини сотиб олишга яқин 1 18:42Кейннинг 93-дақиқадаги голи "Ювентус"ни мағлуб этди 15 18:27Де Йонг: "Барселона"нинг асосий футболчиси бўлиш учун курашаман" 10 18:10"Манчестер Юнайтед"га Пепе керак 4 18:09Футбол бўйича Ўзбекистон миллий терма жамоасининг янги формаси дизайни мухлислар томонидан танланади 25 17:49Вела: "Мен Златандан яхшироқман, аммо" 8 17:29Гризманн: "Месси ва "Барселона" учун барчасига тайёрман" 15\nОЧЛ превьюси. "Зобаҳан" (Эрон) - "Қувайт СК" (Қувайт)\nТеглар : ОЧЛЗобаҳанИккинчи ўтиш босқичиҚувайт СК\nЭртага Осиё чемпионлар лигасининг иккинчи ўтиш босқичи учрашувлари ўтказилади.\nЭроннинг "Зобаҳан" клуби ўз майдонида "Қувайт СК" билан беллашади. Эртага Исфаҳонда шиддатли баҳс бўлиб ўтиши кутиляпти. Учрашув бизнинг вақт билан 20:30да бошланади.\n2010 йилги ОЧЛ финалчиси "Зобаҳан" бу мавсум саккизинчи бор нуфузли мусобақада иштирок этади. Ўтган йил бу жамоа ўз чемпионатида иккинчи ўринни қўлга киритди. "Зобаҳан" финалда ўйнаганидан бери энг яхши натижасини 2016 йил қайд этиб, гуруҳдан чиқишни уддалай олганди. Ўтган йил ҳам бу жамоа гуруҳдан чиқа олган.\nЖамоанинг ОЧЛдаги иштироки:\n2004 - гуруҳ босқичи\n2010 - финалчи\n2011 - чорак финал\n2012 - саралаш босқичи\n2016 - 1/8 финал\n2017 - гуруҳ босқичи\n2018 - 1/8 финал\nҚувайтнинг энг номдор клубларидан бири. Аввалги босқичда Иорданиянинг "Ал Виҳдат" клубини мусобақадан чиқариб юборди. Бу клуб ОЧЛда олтинчи марта иштирок этяпти. Лекин "Қувайт СК" шу пайтгача гуруҳдан чиқа олмаган.\n2002/03 - саралаш босқичи\n2005 - гуруҳ босқичи\n2007 - гуруҳ босқичи\n2008 - гуруҳ босқичи\n2014 - плей-офф\nФутбол бўйича Ўзбекистон миллий терма жамоасининг янги формаси дизайни мухлислар томонидан танланади 25


Мали президенти ҳарбий исён натижасида ҳокимиятдан четлатилди ва ҳибсга олинди\nМали президенти Иброҳим Бубакар Кейта ўз лавозимини топширгани ва парламент тарқатиб юборилганини эълон қилди. Кейта ўзи ва бош вазир Бубу Сиссе сешанба кунги ҳарбийлар исёнидан бир неча соат ўтиб қўлга олингач бу ҳақда маълум қилди.\nКейта телевидение орқали мурожаат қилиб, ҳокимиятда қолиш учун қон тўкилишини истамаслигини маълум қилган.\n«Мен ушбу лаҳзада Мали халқига узоқ йиллардан бери мени қўллаб-қувватлагани учун миннатдорлик билдирмоқчиман ва шу ондан барча ваколатларни ўзимдан соқит қилишимни маълум қилмоқчиман. Миллий ассамблея ва ҳукумат ҳам тарқатилади.\nМен ҳокимиятни сақлаб қолиш учун қон тўкилишини истамайман. Агар қуролли кучларимиздаги айрим қисмлар шуни истаса, менда бошқа танлов қоладими?», деган у.\nИброҳим Бубакар Кейта 2018 йилда президентлик сайловларида ғолиб чиққанди, аммо сўнгги вақтларда Малида коррупция авж олди, иқтисодиёт ўсиши пасайди ва мамлакатнинг айрим ҳудудларида зўравонлик кучайди\nСешанба тонгида пойтахт Бамако яқинидаги Кати ҳарбий базасида отишмалар билан ҳарбий исён бошланди.\nПойтахтдан 15 километр масофадаги базада исён кўтарган зобитлар бошлиқларни ҳибсга олди ва пойтахтга юриш қилишди.\nАфрика иттифоқи, Ғарбий Африка давлатлари иқтисодий ҳамжамияти (ECOWAS) ва Франциянинг собиқ метрополияси (Мали ундан 1960 йилда мустақил бўлган) исённи қоралаб чиқди.\nБМТ бош котиби Антониу Гутерриш мамлакат раҳбариятини зудлик билан озод қилишни ва конституцион тартибни тиклашни талаб қилди.\nДавлат тўнтариши ҳақида нималар маълум?\nИсёнга Катидаги ҳарбий база қўмондони ўринбосари, полковник Малик Дьяу ва генерал Садио Камара бошчилик қилган.\nИсёнчилар ҳарбий лагерда назоратни қўлга олишгач пойтахтга юриш қилган. Улар президент қароргоҳини қамал қилиб эгаллашган. Қароргоҳда бўлган президент ва бош вазир қўлга олинган. Шунингдек, бир қанча вазирлар, парламент спикери ва бир қатор ҳарбий амалдорлар ҳам ҳибсга олинган.\nИсённинг аниқ сабаби маълум эмас, шунингдек, унда қанча аскар ва зобитлар қатнашгани ҳам.\nМаҳаллий нашрларнинг ёзишича, зиддият иш ҳақи бўйича баҳсдан бошланган бўлиши мумкин.\n«Франс-пресс» агентлиги пойтахтдаги Адлия вазирлигига тегишли бинолардан биридаги ёнғин видеосини эълон қилган.\nКати базасида 2012 йилда ҳам исён бўлганди. Ҳарбий хизматчилар ўшанда қўмондонлик мамлакат шимолидаги жангариларга қарши туришга лаёқатсизлигидан ғазабланишганди.\nЎшанда исён давлат тўнтариши ва президент ағдарилишига, шунингдек, мамлакат шимолида жангариларнинг узил-кесил ғалабасига олиб келганди.\nЖангариларнинг муваффақиятига жавобан Франция ўз ҳарбийларини собиқ мустамлакаси ҳудудига киритган ва уларни мамлакатдан ҳайдаб чиқаришга уринганди.\nИброҳим Бубакар Кейта Фото: AFP\n2013 йилда Иброҳим Бубакар Кейта Мали президенти этиб сайланган. У бунгача Мали миллий йиғини спикери (2002-2007), мамлакат бош вазири (1994-2000) бўлган. Бош вазир Бубу Сиссе эса ҳукуматни 2019 йил апрелдан бошқариб келган.\nҲозирда Малида жангариларга қарши курашиш учун француз ҳарбий контингенти жойлаштирилган.\nМали пойтахти атрофидаги қўриқчилар\nҲозирги исён президентнинг иқтисодий сиёсатидан норозилик ва ҳукуматнинг коррупцияда айбланишига қарши намойишлар фонида бўлиб ўтди.\nНамойишчилар етакчиларидан бири, консерватив сиёсатчилар орасида нуфузга эга бўлган, республикада французлар таъсирига қарши имом Маҳмуд Дико ҳисобланади. У 2018 йилда иккинчи муддатга сайланган президент истеъфосини талаб қилиб келарди.\nДико мухолифатчиларнинг «5 июнь ҳаракати - Бирлашган ватанпарварлар» ташкилоти раҳбарлари ҳисобланади, ушбу ташкилот ҳарбий тўнтаришни қўллаб-қувватлади.\nМухолифатчилар содир бўлган воқеаларни исён эмас, халқ қўзғолони деб аташмоқда.


Халқаро олимпия куни “Ёшлик”да ҳам давом этди / Olamsport.com\n07 июл 19:21\nХалқаро олимпия куни “Ёшлик”да ҳам давом этди\nЖорий йилги Халқаро Олимпия куни ўзгача тарзда нишонланди.\nБунинг баробарида, оммавий юриш, югуриш ва вело марафонлар, турли миқёсдаги мусобақалар ва спорт турлари бўйича кўргазмали чиқишларда касби ва кори, қолаверса, ёшидан қатъий назар барча бирдек фаоллик кўрсатди. Муболаға эмас, бу ҳамюртларимизга хуш кайфият, қувончли лаҳзаларни туҳфа этди.\nХалқаро Олимпия куни муносабати билан ўтказилган “Халқ сайли” умуммиллий спорт тадбирлари 6 июль куни эрталаб Урганч шаҳрида оммавий юриш марафони билан бошланиб, кечқурун “Ёшлик” спорт мажмуасида давом этди. У ерда спортчилар ўзларининг мафтункор кўргазмали чиқишлари билан олқишларга сазовор бўлишди. Картинг усталарининг маҳорати ҳам йиғилганлар эътиборидан четда қолмади. Мажмуа стадионининг марказий қисмида “жонли” равишда ясалган Олимпиада ўйинлари рамзи - беш халқа эса ҳамюртларимизнинг Олимпия ҳаракати ривожига бефарқ эмасликларини, спортга ҳамнафас эканликларини намоён этди.\nМазкур тадбирнинг очилиш маросимида сўзга чиққан Хоразм вилояти ҳокими ўринбосари С.Салаев мажмуага йиғилганларни спорт байрами билан қутлаб, Халқаро Олимпия кунига бағишлаб уюштирилган мусобақаларни юқори савияда ташкил қилганлиги учун бир гуруҳ таълим муассасалари, ҳокимликлар ва ташкилотларни вилоят ҳокимининг фахрий ёрлиғи ва қимматбаҳо совғаси билан тақдирлади. Тақдирланганлар орасида вилоят жисмоний тарбия ва спорт бошқармаси(бошлиғи Шокир Мадаминов) ҳамда бошқарма тасарруфидаги Спорт ўйинлари ва енгил атлетикага ихтисослаштирилган болалар-ўсмирлар спорт мактаби(директори Жамоладдин Абдуллаев) ҳам бор эди. “Ёшлик” спорт мажмуасида бўлиб ўтган “Халқ сайли” умуммиллий спорт тадбирига хоразмлик таниқли ва хушовоз хонандаларнинг гала-концерти ҳам файз ва тароват, жўшқинлик олиб кирди.